Рәсми иҫәпләүҙәр буйынса, Башҡортостанда дүрт мең йорт һыу баҫа торған зонаға эләккән, шуның өс мең ярымы баш ҡалаға тура килә. Быйылғы ямғырҙар хәлде ҡатмарлаштыра. Ташҡын үтте, тип әйтә алмайбыҙ әле. Әммә йылғаларҙа һыу кәмеүгә таба бара.\nБашҡортостан - һыу объекттарына бай республика, уның территорияһында 13 мең ҙур һәм бәләкәй йылға иҫәпләнә, тағы ла бихисап күлдәр. Баш ҡала иһә өс ҙур йылға буйында урынлашҡан, шуға күрә ташҡын проблемаһы беҙҙең өсөн көнүҙәк тема булып тора.\nТашҡын - тәбиғәт күренеше, беҙ уны йыл да тиерлек көтәбеҙ, һәм ташҡынға ҡаршы саралар ҡабул итәбеҙ.\nБыйыл февраль айында ташҡынға ҡаршы комиссия булдырылды, ойоштороу мәсьәләләрен хәл итеүгә генә республика бюджетынан өс миллион һум аҡса бүленде. Был аңлашыла ла, ташҡынға ҡаршы эштәр уҙғарыу, һыу баҫа торған зонаға эләккән кешеләрҙе транспорт, аҙыҡ-түлек һәм башҡа кәрәк-яраҡ менән тәьмин итеүгә средстволар талап ителә.\nҮткән йылда республикала ташҡын һәүетемсә үтте, быйылғыһын уның менән сағыштырып булмай. 2007 йыл ташҡынын 1979 һәм 2001 йылдарҙағы ташҡын менән сағыштыралар.\n- Барыһы ла эш режимында бара, - ти БР Тәбиғәттән файҙаланыу, урман ресурстары һәм тирә-яҡ мөхитте һаҡлау министрлығының һыу объекттары менән файҙаланыуға хоҡуҡ биреү буйынса бүлек начальнигы Нина Кадраева. - Республика йылғаларында һыу кимәле кәмей. Дим йылғаһында ғына һыу кимәленең күтәрелеүе күҙәтелә.\nӨфө янында Ағиҙел йылғаһының кимәле, һуңғы күрһәткестәр буйынса, 855 сантиметр тәшкил итә, һуңғы тәүлектә 18 сантиметрға төшкән. Шакша янында Өфө йылғаһы кимәле - 845 сантиметр (20 сантиметрға кәмегән).\nӨфө ҡалаһы граждандарҙы яҡлау идаралығы етәксеһе Александр Сопин һүҙҙәренә ҡарағанда, быйыл яҙ 8 Март ҡасабаһында урау юл төҙөлөшө ваҡытында 400 метрлыҡ иҫке юл йыуҙырылған. Төҙөүселәр һыу китә торған ике үткәреү коллекторын яба, һәм ҙур дамба барлыҡҡа килә. Һөҙөмтәлә юл һәм яҡын-тирәләге йорттар зыян күрә. Яңы юл сафҡа ингәс, коллекторҙар эшләй башлаясаҡ.\nАлександр Сопин әйтеүенсә, ташҡын ваҡытында зыян күреүселәргә аҡсалата компенсация бирелә. Уның күләме ҙур түгел - бер кешегә мең һум, эйе, уныһы ла йыл да бирелмәй. Шуға күрә кешеләр үҙҙәре алдан ташҡынға әҙерләнә башларға һәм мөлкәтен страховкаларға тейеш. Күҙ алдына килтерегеҙ: йорт һыу баҫа торған зонала икән, страховка взносы күләме ниндәй буласаҡ? Ә быныһын инде һәр кем атҡара алмай.\nТуҡтамай яуған ямғырҙар хәлде ҡатмарлаштыра. Йылайыр, Ейәнсура райондарында апрель айында көн һайын тиерлек айлыҡ норма яуҙы. Был күренеш ташҡын кимәленә тәьҫир итмәй ҡалманы.\nТашҡынға ҡаршы комиссия күрһәткестәре буйынса, баш ҡалала һыу баҫа торған зонала 13349 кеше йәшәй. Уларға ташҡын ваҡытында йәшәү өсөн санаторий һәм профилакторийҙарҙа урын булдырылды. Улар бындай ташҡын менән беренсе генә осрашмай, шуға күрә улар үҙ йорттарында ҡалыуҙы хуп күрә.\nӨфөлә генә һыу баҫа торған зонала ҡотҡарыу хеҙмәтенән 115 кеше эшләй. Дөйөм алғанда, 28 апрелдән 8 майға тиклем "ҙур ергә", тыуған йортҡа 45 мең кеше ташылған.\nРеспублика ташҡынға ҡаршы комиссия эшенең йомғаҡтарын май аҙағында - июнь башында беләсәкбеҙ. Ошо ваҡытта яҙғы ташҡынға бәйле сығымдар күләме асыҡланасаҡ.


Октябрҙә 60 йәштән өлкән пассажирҙар поездарҙа ярты хаҡҡа йөрөй ала\n28 Сентябрь 2018, 18:30\n29, 30 сентябрҙә һәм 1 октябрҙә 60 йәштән өлкән пассажирҙар өсөн алыҫ ара поездарына купе билеттарын 50% ташлама менән һатып алырға мөмкин. Был хаҡта Рәсәй тимер юлдары сайтында хәбәр ителә.\nӨФӨ, 2018 йыл, 28 сентябрь. /«Башинформ» мәғлүмәт агентлығы, Розалиә Вәлиева/.\nТашлама өҫтәмә хеҙмәттәр хаҡына ҡағылмай.\nТүбән хаҡ 2018 йылдың 1 октябрҙән 31-енә тиклем дәүләт эсендә йөрөгән «ФПК» акционерҙар йәмғиәтенең алыҫ ара поездарында ғәмәлдә була.\nАкция 1 октябрҙә билдәләнгән Халыҡ-ара Оло йәштәгеләр көнө уңайынан иғлан ителгән.\nЮл йөрөү документтарын алыҫ ара кассаларында, «Рәсәй тимер юлдары» асыҡ акционерҙар йәмғиәтенең рәсми сайтында һәм «Рәсәй тимер юлдары Пассажирҙарға» мобиль ҡушымтаһы ярҙамында алырға мөмкин. Документты Интернет аша алған осраҡта паспорт мәғлүмәттәрен һәм тыуған көндө яҙғандан һуң автоматик рәүештә ташлама яһала.\nТулыраҡ мәғлүмәт менән алыҫ ара кассаларында һәм «Рәсәй тимер юлдары» асыҡ акционерҙар йәмғиәтенең рәсми сайтында «Пассажирҙарға – «Акциялар (махсус тарифтар)» бүлегендә лә танышырға мөмкин.


Эйе, ғорурланыр шәхестәре әҙ түгел ауылымдың. Башҡортостан Республикаһының атҡаҙанған мәҙәниәт хеҙмәткәрҙәре Ҡәҙриә Ғәзизова, Рәмил Ғимрани, БР-ҙың атҡаҙанған артистары Юнир Ғәйнуллин, Айгөл Ғәйнуллина, Гөлфирә Үзбәкова, Ленин ордены кавалерҙары Зәкәриә Төхвәтов, Аҫылбай Шәрипов, Социалистик Хеҙмәт Геройы Миңлегөл Вәлиева, “Иң яҡшы кукуруз үҫтереүсе” исеме менән баһаланған Ғәни Халиҡов һәм башҡа наградаларға лайыҡ булған механизаторҙар, малсы, һауынсылар ауыл ғына түгел, район, республика кимәлендә билдәлелек яуланы. Наградаларға лайыҡ булмаһалар ҙа, ғүмер юлдарында онотолмаҫ яҡты эҙ ҡалдырғандары ла юҡ түгел. Уларҙың һәр ҡайһыһын, әлбиттә, ҡыҫҡа ғына мәҡәләлә һанап бөтөрөү мөмкин дә түгел.\nӘлеге кисәгә ауылыбыҙҙың арҙаҡлы шәхестәре – ауылдың иң оло кешеһе, тыл һәм хеҙмәт ветераны, 93 йәше менән барған Биктимер Хәлиулла улы Шәрипов, ауыл имамы Илфат Ғәлин, алты бала әсәһе, “Әсәлек даны” миҙалы менән бүләкләнеүсе, данлыҡлы механизатор (хәҙер мәрхүм) Зәкәриә Төхвәтовтың тормош иптәше Сания Миңнулла ҡыҙы, ғүмерен балаларға белем биреүгә арнаған, Рәсәй Федерацияһының атҡаҙанған уҡытыусыһы, әүҙем йәмәғәт эшмәкәре Фәриҙә Вәғиз ҡыҙы Ильясова, шулай уҡ күп бала тәрбиәләп үҫтергән, тырыш хеҙмәте менән Хеҙмәт Даны орденына лайыҡ булған, бер нисә тапҡыр депутат булып һайланған, заманында 8 йыл КПСС район комитеты бюроһы ағзаһы, 5 йыл Башҡортостан Өлкә комитетында ағза булып торған, СССР Юғары Советына депутатлыҡҡа кандидат булған, “Ағиҙел” хужалығының элекке алдынғы һауынсыһы Тәғзимә Тәлғәт ҡыҙы Мәхийәнова һәм әлеге көндә Себер тарафтарында йәшәгән ауылдашыбыҙ Мәүлиҙә Ғәни ҡыҙы Халиҡова-Хәйруллина саҡырылғайны. Улар һәр береһе сәхнәгә күтәрелеп сығыш яһаны.\nБиктимер ағай бала сағында һуғыш йылдарының ауырлығын күргән, һуңынан колхозда төрлө яуаплы вазифаларҙа эшләгән. Оҙаҡ йәшәүҙең сере нимәлә, тигән һорауға ул: “Тәмәке тартманым, эскелек менән мауыҡманым, тик торманым”, - тине. Әйткәндәй, ул бөгөн дә һәр ваҡыт хәрәкәттә, урам тирәһендә балаларына ярҙамлаша. Сания апайҙың иҫтәлектәре, Тәғзимә Мәхийәнованың депутат, район комитеты ағзаһы булған саҡтағы эшмәкәрлегенә байҡау яһауы мауыҡтырғыс һәм ҡыҙыҡлы булды.\n- Үзбәк ауылында халыҡ электән ихлас һәм тырыш булды, - тине Фәриҙә Вәғиз ҡыҙы. – Бында уҡытырға килгәс, мине ситтән килгән кеше тип ҡараманылар, үҙҙәренеке итеп ҡабул иттеләр. Мин килгәндә ауылда һалам башлы өйҙәр, электр юҡ, юлдар үткеһеҙ батҡаҡ ине. Был ауылда нисек йәшәрмен икән, тип уйлағаным иҫтә. Әммә ауылдаштарҙың изге күңелле булыуы мине тиҙ үк тынысландырҙы. Хәҙер, ана, ауыл урамдары асфальт, күп өйҙә газ яна, яңы йорттар ҡалҡа.\nМәүлиҙә Халиҡова шиғырҙар ижад итә. Хәҙер уның 15 йыры бар. Ул уларҙы бергә туплап “Һағыныу һағыштарым йырҙарымда” тип аталған диск сығарған. Кисәлә Мәүлиҙә Ғәни ҡыҙы үҙенең йырҙарын башҡарҙы.\n- Ситтә йәшәгәндә тыуған яҡтар бик һағындыра бит ул, - тине Мәүлиҙә Ғәни ҡыҙы. – Ауылымды, туғандарҙы һағынып, хистәремде шиғыр юлдарына һалам. Ҡулыма гармунымды алып, йырлап та алам. Шундай саҡта үҙемдең шиғырыма көй тыуҙы ла инде.\nАуыл мәҙәниәт йорто директоры Флүрә Ғәзизова алып барған сара концерт номерҙары менән үрелеп барҙы. Ауыл ағинәйҙәренең сығышы, Фәнзил Ғәлин, Элмира Ғәлина, Мәғүҙә Нәбиуллина, Мөшәрәфә Мөхийәнова, Минәүзә Ғәлинаның моңло йырҙары, Айгөл Ҡорбанғолова, Яҙгөл һәм Алтынай Әптековаларҙың дәртле бейеүе кисәне йәмләне.


Ҡамыш һыуҙан туймаҫ, тырыш эштән туймаҫ.\nСербия халҡы Косовола иғлан ителгән үҙаллылыҡҡа манифестациялар менән яуап биргән.\nБарыһы ла кискеһен митингыла ҡатнашыусыларҙың Америка һәм Словения вәкиллектәренә таш бәргәндән һуң башлана. Уларҙан һуң ресторандарға һәм ҡиммәтле магазиндарға сират етә. Ваҡиғаны контролгә алыу өсөн полиция һуңғы сиккә барып, йәш ағыҙа торған газ ҡуллана. Бәрелештәр һөҙөмтәһендә ике яҡтан да 30-ҙан ашыу кеше зыян күргән.\nШул уҡ ваҡытта Косовоның суверенитет алыуын албандар дөрөҫ тип баһалаған һәм ошо уңайҙан ҙур байрам ойошторған.\nАлжир Рәсәй техникаһынан баш тарта\nБеренсе тапҡыр Рәсәй менән хәрби хеҙмәттәшлек тарихында сит ил заказсыһы һатып алынған техниканы кире ҡайтара: уҙған аҙнала Алжирға 2006 – 2007 йылдарҙа бирелгән 15 МиГ самолетын кире ҡайтарыу тураһында килешеүгә ҡул ҡуйылған.\nСамолеттар 2007 йылдың мартынан 2008 йылдың февраленә тиклем тапшырылырға тейеш була. Әммә былтыр майҙа Алжир уларҙы ҡабул итеүҙән баш тарта һәм алынғандарын кире ҡайтарыуҙы юллай.\nЭксперттар Алжирҙың дәғүәләрен Рәсәй самолеттарының сифаты менән түгел, ә был илдәге эске сәйәси мөхит һәм ике ил мөнәсәбәтендәге башҡа проблемалар менән бәйләй. Самолеттар алдағы айҙарҙа кире ҡайтарыласаҡ, әммә әлегә контрактты тулыһынса өҙөү тураһында һүҙ бармай. Улар урынына МиГ-29М2 һәм МиГ-35 самолеттары йәиһә башҡа хәрби техника тәҡдим ителәсәк.\nВетерандарға социаль ярҙам\nМурманск өлкәһе ветерандарына 2008 – 2010 йылдарҙа 8 млн һумлыҡ социаль ярҙам күрһәтеләсәк.\nБыл аҡса «Өлкән быуын» маҡсатлы программаһы сиктәрендә ветерандарҙың социаль-көнкүреш шарттарын яҡшыртыуға, йәғни йорттарының башын ябыу һәм башҡа төҙөкләндереү эштәренә йүнәлтеләсәк. Бынан тыш, Мурманск ветерандарына һәм уларҙың тол ҡалған ҡатындарына Ватанды һаҡлаусылар көнө һәм Еңеү көнө айҡанлы аҡсалата ярҙам да күрһәтеләсәк.\nЙәйгә тиклем? Йә, Хоҙай...\nКиҙеү эпидемияһы артыҡ киҫкен булмаясаҡ, әммә оҙаҡҡа һуҙыласаҡ, тип баһалай Рәсәй медиктары.\nШуға күрә кемдәр прививка эшләтеп өлгөрмәгән, әле һуң түгел. Сөнки ул һалҡын тейеүҙән һаҡламаһа ла, гриптан һуң өҙлөгөүҙән һаҡлай. Шулай уҡ күберәк витаминдар, йәшелсә-емеш ашарға кәрәк. Ә инде ауырыуҙың тәүге билдәләре беленә башлағас та вирусҡа ҡаршы дарыуҙар ашарға онотмағыҙ, тип кәңәш бирә табиптар.\nХалыҡ артисын һуңғы юлға оҙаттылар\nКисә Мәскәү Рәсәйҙең халыҡ артисы Борис Хмельницкий менән хушлашты.\nРәсәйҙәрҙең яратҡан артисы 16 февралдә 68-се йәшендә ҡаты ауырыуҙан һуң вафат булды. Ул 1940 йылдың 26 июнендә Приморье крайының Уссурийск ҡалаһында тыуған. 1961 йылда – Львов музыка училищеһын, 1966 йылда Щукин исемендәге театр училищеһын тамамлаған. 1964 йылдан Таганкалағы Драма һәм комедия театрында эшләй, 1966 йылдан киноға төшә башлай. Беренсе роле – «Кто вернется – долюбит» фильмында шағир-һалдат.\nавторы: админ | 19 февраля 2008 | | Фекерҙәр (0)\nАуырыуҙар урап үтһен тиһәң…


Рөстәм Хәмитов «I BIKE UFA» халыҡ-ара велосипед фестивалендә ҡатнашты\n15 июлдә Өфөлә Башҡортостан Башлығы Рөстәм Хәмитов Экология һәм махсус һаҡланған тәбиғәт биләмәләре йылына арналған «I BIKE UFA» халыҡ-ара велосипед фестивалендә ҡатнашты. Республика етәксеһе велоуҙышта ҡатнашыусылар менән бергә Ленин исемендәге майҙандан Конгресс-холға тиклемге араны велосипедта үтте.\n– Беҙ ошо майҙанға берҙәмлекте, туғанлыҡты, дуҫлыҡты күрһәтеү өсөн йыйылдыҡ, – тине төбәк Башлығы. – Һәммәһен дә бөгөнгө байрам менән ҡотлайым. Күтәренке рух теләйем. Тимер аттарыбыҙ ватылмаһын һәм беҙгә уларҙы һирәгерәк ремонтларға тура килһен тигән теләктәмен.\nСпорт байрамы Өфөлә етенсе тапҡыр үткәрелде. Велоуҙыштың дистанцияһы 10 саҡрым тәшкил итте.\nФестивалдә Рөстәм Хәмитов велохәрәкәттең активистары менән ҡалала велосипед инфраструктураһын үҫтереү мәсьәләләрен тикшерҙе.\n– Барыһы ла ҡалаларҙа велосипед инфраструктураһын үҫтереүҙе һорай. Велосипедта йөрөү, ярышыу өсөн велосипед юлдары, урындар етмәй, – тип билдәләне Башҡортостан Башлығы. – Меңдәрсә кешенең әлегә велосипед хәрәкәте йәһәтенән инфраструктураның бөгөнгө торошо менән ҡәнәғәт булмауын күрәбеҙ. Мэрҙар вәғәҙә итә. Ошо вәғәҙәләр үтәлер тип ышанам. Өфө генә түгел, башҡа ҡалалар ҙа был йәһәттән эште әүҙемләштерергә тейеш.\nБыға тиклем «I BIKE UFA» халыҡ-ара велосипед фестивале «1 000 велосипедсы көнө» спорттың велосипед төрҙәре фестивале булараҡ уҙғарыла ине. Тәүге тапҡыр ул Өфөлә 2011 йылдың майында ойошторолдо һәм Сочиҙа Олимпия уйындары башланыуға тиклем 1 000 көнгә бағышланды. Фестивалдә Өфөнән һәм яҡын-тирәләге райондарҙан 1 000 кеше ҡатнашты. 2012 йылда ҡатнашыусыларҙың һаны 2 меңгә, 2013 йылда – 3,5 меңгә, 2014 йылда – 5,5 меңгә, 2015 йылда – 8 меңгә, 2016 йылда 15 меңгә етте.\nФестиваль Рәсәйҙә ҙур ваҡиға һанала һәм республиканан ситтә киң билдәле. Унда илдең төрлө ҡалаларынан туристар һәм делегациялар ҡатнаша. Фестивалдең төп маҡсаты – Башҡортостанда мөмкин тиклем күберәк кешене сәләмәт ялға йәлеп итеү өсөн велохәрәкәтте үҫтереү. Велоуҙышта теләге булған һәр кем ҡатнаша ала.


Был турала бөгөн республиканың Үҙәк һайлау комиссияһы рәйесе Хәйҙәр Вәлиев селектор кәңәшмәһендә белдерҙе.\n14 сентябрь Берҙәм һайлау көнөндә Башҡортостан халҡын алдан Президент һайлауҙары көтә. Республика етәксеһен һайлау 2003 йылдан алып ойошторолғаны юҡ. Шулай уҡ был көндә бер округта Дәүләт Йыйылышы - Ҡоролтайға һәм ҡала, район, ауыл советттарына депутаттар һайлана. Республикала 3 миллиондан ашыу кеше тауыш биреү хоҡуғына эйә, был һан үткән йыл менән сағыштырғанда 4 меңгә тиерлек күберәк. Һайлауҙа ҡатнаша алмаған 25 меңдән ашыу кеше алдан тауыш биреү таныҡлығы алған. Башҡортостанда был көндә 3 мең ярымға яҡын һайлау участкаһы эшләй. Бөгөн видеоселектор кәңәшмәһендә билдәләнеүенсә, әле улар барыһы ла мөһим кампанияны ойоштороуға әҙер. Тәбиғәт ғәрәсәте үткән Краснокама, Яңауыл төбәктәре лә участкаларҙы тәртипкә килтереп һайлаусыларҙы көтә. Быйыл бар нөктәләрҙә лә асыҡлыҡты, ғәҙеллекте тәьмин итеү маҡсатында үтә күренмәле йәшниктәр ҡуйылған. Шулай уҡ өс районда һайлау участкаһына билдәле шәхестәрҙең исеме бирелгән. Сәйәси кампания барышын Интернет селтәре аша күҙәтеп барырға мөмкин, һорауҙар булһа, ҡыҙыу линияға шылтыратырға була.


Менән таныша телефон (швеция. Өлкәндәр өсөн осрашыу. Без теркәлгән. Әлеге фотоһы - Видео чат - таныштырыу лайф - стрим тере!\nМенән таныша телефон (швеция. Өлкәндәр өсөн осрашыу. Без теркәлгән. Әлеге фотоһы\nТеләһә ниндәй ҡатмарлы бурыстарҙы йәштә була алмай белеү, булып тойолһа һәм улар менән осраштыМиллион кеше бер-береһен эҙләп табып, үҙенең күңелен һуғара. Һәм мәсьәләләр тураһында, был осрашыуҙан һуң унда, бик мөһим була. Әгәр һеҙ ҡатын-ҡыҙ йәки ир-егет, әгәр яңғыҙлыҡ арынығыҙ икән, әгәр телисез икән, һөйләшергә, танышырға теләй йәки интернет булыуы ғына яратам, һеҙҙең өсөн таныштырыу клубтары булманы. Сайтта таныша - таныша урын идеаль өсөн, әгәр һеҙгә йәки бигерәк тә аҙ түгел стесняйтесь белә, сөнки урамда осрашҡан, йәки ресторан бар. Күңел һине эҙләй ваҡытта урамда үткәрергә кәрәк переполненный стюардесса булып туғандаш.\nҠыҙыҡлы кешеләрҙе осраттым таныштырыу клубтары булманы, әгәр һин түгел, йортонан да сыҡмай.\nБында ҡатын-ҡыҙҙар һәм ир-егеттәр һеҙҙең профиль бик ҙур мәғлүмәт базаһында табып, улар араһында һеҙҙең яратҡан кеше мотлаҡ табыласаҡ.\nНисек ярата географик мәғәнәлә һүҙҙәр, сөнки ҡыҙыҡһынды һәм яҡын, йәшенә, күңел торошо буйынса. Рәт-рәт һайлағы потенциаль партнерҙар эҙләү формаһында характеристика. Беҙ бер тапҡыр булһа ла, бөтә тормошҡа ғашиҡ була, әммә, ҡыҙғанысҡа ҡаршы, беҙ шунда булыуы барыһына ла яратмағас, кемде ярата. Әгәр өсөн, йәғни буйынса ҡабул бөтәһе лә-башҡ. Башҡаса улар кисәһе тулҡынландырғыс, бейеү һәм тотто. Йөрәк эҙләгән кешегә улар яҡшы, наслаждайся тормош өсөн.\nКәрәк ҡаһарманлығы өсөн, үҙе еңеп сыға һәм, бер нәмәгә ҡарамаҫтан, үҙенең половинка табырға тырыша. Махсус булдырылған сайтта булмаһа, беҙгә, өлкән йәштәге кешеләргә ярҙам итә алыу өсөн, икенсе шанс, мөхәббәт йәки яңы-яңы табылған береһе. Дикий тормошон, ҡасан һәм кем белергә лә, уны ҡабул ниндәй боролош. Шуға күрә, һеҙ яңғыҙ һәм өлкән - был һүҙ түгел, тип һеҙҙең тормош тамамлағас - был ябай аңлатыла, ижад тип әҙерләгән яңы башлығын үҙ тормош. Һуңыраҡ күп кенә ир-егет һәм ҡатын-ҡыҙҙарҙың йәше буйынса икенсе яртыһына төрлө сәбәптәр эҙләргә түгел был. Бер ҡурҡҡас, бәлки, был ниндәйҙер образ, уларҙың балалар менән мөнәсәбәтен йоғонто яһай, сөнки ҡайһы бер ҡурҡа инде, ҡурҡмайынса ғына үҙҙәре уңышһыҙлыҡҡа тарыған һәм башҡа неуверенно. Мөһим үҙ һорауҙары бирергә тейеш, тик улар - ни тиклем мин йәшәй. Шулай булғас, ҡурҡып торорға ваҡытың да юғалта һәм тормош. Һәм һин бер аҙым яһап, уңыштарға өлгәште. Ҡартайыуҙы ла белмәҫ кешеһең, тип күңел менән туғандаш һәм яңы партнерҙар эҙләй башлай. Әммә, әгәр һеҙ мәҡәләне уҡыу, тимәк, һеҙ бер-берегеҙгә кем ышаныслы ысулы табылған. Хәҙер барыһы да һезгә эшләргә кәрәк, был клубта булдырылған һәм теркәлгән профиль"клубы өҫтөндә таныша".\nМөнәсәбәттәр - етди мөнәсәбәт өсөн бушлай таныша сайтында\nپیدا کردن دوستان جدید در تاشکند و یا پیدا کردن عشق زندگی خود را. وب سایت ما\nрулетка видео чат башҡа ҡыҙҙар менән танышып теркәлгән бушлай видео танышыу таныш булмаған теркәлгән онлайн видео чат ир-аттар өсөн етди мөнәсәбәт менән таныштырҙы. чатрулетка чатта теркәлергә видео онлайн без 18 башҡа ҡыҙҙар менән теркәлгән ч рулетка фото һәм видео менән танышты рулетка менән ҡыҙ ч онлайн


7 Март 2018, 18:02\nКеше, донъялағы бар тереклек кеүек үк, һыуға мохтаж. Район үҙәгендә халыҡты эсәр һыу менән тәьмин итеү, шулай уҡ һыу һәм канализация селтәрҙәрен ремонтлау һәм хеҙмәтләндереү эше “Водоканал” предприятиеһына йөкмәтелгән. Үткән йылдың март айынан алып уның менән Зимфир Әминев етәкселек итә. Беҙ уға халыҡты борсоған һорауҙарҙы бирҙек.\n- Зимфир Әлфир улы, предприятиеғыҙҙың башҡа ойошмалар һәм үҙ хеҙмәткәрҙәре алдында быға тиклем миллионлаған бурысы бар ине. Хәлде яҡшы яҡҡа үҙгәртеп булдымы?\n- Эйе. Электр энергияһы, газ ойошмалары, хеҙмәткәрҙәребеҙ алдында, Тәбиғәтте файҙаланыу өлкәһендә күҙәтеү буйынса федераль хеҙмәт һалған штрафтар буйынса бурыстарыбыҙ булды. Үткән йылдың май айында “Коммуналь үҫеш һәм төҙөкләндереү үҙәге” муниципаль унитар предприятиеһы барлыҡҡа килде, коммуналь хеҙмәтләндереү буйынса физик һәм юридик шәхестәрҙән түләүҙәрҙе ҡабул итеү, шул иҫәптән бурыстарҙы түләтеү эше уларға күсте, ике хеҙмәткәр башҡа ойошма штатына күсерелде. Быға тиклем һыу һәм канализация селтәрҙәрен хеҙмәтләндереү, халыҡтан коммуналь түләүҙәрҙе ҡабул итеү, бурыстарҙы түләтеү– барыһы ла беҙгә йөкмәтелгән ине. Йөкләмәләр кәмегәс, халыҡты хеҙмәтләндереү кимәле яҡшырыр, тип уйлайым. Әлеге ваҡытта предприятиела 31 кеше иҫәпләнә, күптәре беҙҙең предприятиела оҙаҡ йылдар намыҫлы эшләй. Эш хаҡын ваҡытында, айына ике тапҡыр түләргә тырышабыҙ.\n- Үткән йылда ниндәй эштәр башҡарылды һәм киләсәккә нимәләр планлаштыраһығыҙ?\n- Үткән йылда насостар алмаштырылды, 15 яңы абонент барлыҡҡа килде. Уларҙың дөйөм һаны бөгөн 1868-гә етте, шуларҙың 140-ы – юридик шәхестәр. Бынан тыш, ауыл биләмәләре хакимиәттәре менән килешеү буйынса төрлө объекттарҙа эштәр башҡарабыҙ. Һыу селтәрҙәре 60-70 процентҡа туҙған, улар 40 йыл элек төҙөлгән, шуға күрә авариялар ҙа йыш булып тора. Уларҙы алдан иҫкәртеү маҡсатында йыл да иҫке торбаларҙы заманса материалдарҙан яһалғандарына алмаштырырға тырышабыҙ. Быйыл, мәҫәлән, 400 – 600 тирәһе метр һуҙымындағы һыу торбаларын яңыртырға, ике насосты, канализация ҡоҙоҡтарын алыштырырға һәм профилактик саралар күрергә ниәтләйбеҙ.\n- Коммуналь түләүҙәрҙе ваҡытында түләмәү һеҙҙең дә эшегеҙҙе тотҡарлай. Шулаймы?\n- Һыу менән файҙаланыусыларҙы намыҫлы булырға саҡырабыҙ. Улар ваҡытында түләмәһә, хеҙмәткәрҙәребеҙ үҙ бурыстарын тулыһынса башҡара алмаясаҡ, эш хаҡын түләү ҙә тотҡарланасаҡ.\n- Район үҙәгендә йәшәүселәр йыш ҡына шундай һорау менән сыға: аварияларҙы бөтөрөү буйынса ваҡыт нормаһы бармы-юҡмы, ғөмүмән, авария хеҙмәтенең эше нисек ойошторолған?\n- Авариялар йылдың төрлө миҙгелендә, тәүлектең төрлө ваҡытында булыуы мөмкин. Уларҙың эҙемтәлерен бөтөрөү ваҡыты сикләнмәгән, әммә бөтә эштәрҙе тәүге 1-1,5 сәғәттә тамамларға тырышабыҙ. Һыуҙы хлорлағанда йәки һүндергәндә, таҙа һыу һаҡланған резервуарҙарҙы һәм һыу торбаларын таҙартҡанда халыҡты ике аҙна алдан киң мәғлүмәт саралары аша йәки күренгән урындарға иғландар элеп, кәрәк булһа, эре ойошмаларҙы һәм социаль тәғәйенешле объект етәкселәрен авариялар һәм башҡарыласаҡ эштәр тураһында алдан иҫкәртәбеҙ.\nПредприятиела ике алмаш авария бригадаһы булдырылған, диспетчер халыҡтан телефон аша заявкаларҙы тәүлек әйләнәһенә һәм ял көндәрендә лә ҡабул итә, уларҙы теркәп бара. Бер бригадаға водитель, ике слесарь инә, уларға экскаваторсы ярҙамға килә ала. Үҙҙәренең эштәрен намыҫлы башҡарған бригада хеҙмәткәрҙәре - экскаватор машинисы Салауат Рафиҡов, водителдәр Юрий Белоклоков, Рәмил Хәкимов, слесарҙар Винер Ҡоланбаев, Эдуард Артюшкин, Павел Шарыгин, Айрат Баймөхәмәтовтар маҡтауға лайыҡ. Әгәр ҙә беҙҙең ойошма күрһәткән хеҙмәттәр һеҙҙе ҡәнәғәтләндермәһә йәки һорауҙарығыҙ булһа, һәр кем беҙгә килеп йәки телефон аша, йәки яҙма рәүештә мөрәжәғәт итә ала.


Йәмәғәтселек Тимер Йосоповты һуңғы юлға оҙатты\nБөгөн республика йәмәғәтселеге Башҡортостандың халыҡ шағиры, Салауат Юлаев исемендәге дәүләт премияһы лауреаты, Рәсәйҙең һәм Башҡортостандың атҡаҙанған мәҙәниәт хеҙмәткәре Тимер Йосоповты һуңғы юлға оҙатты\nМәрхүм менән хушлашыу Мәжит Ғафури исемендәге Башҡорт дәүләт академия драма театрында үтте. Әҙип оҙаҡ һәм ҡаты ауырығандан һуң, 78-се йәшендә арабыҙҙан китте.\nТимербай Йосоп улы Йосопов 1938 йылдың 31 майында Дыуан районының Түбәнге Әпсәләм ауылында тыуа. Мәктәпте тамамлағас, Ҡыйғы районы гәзитендә әҙәби хеҙмәткәр була. 1967 йылда Башҡорт дәүләт университетын тамамлап, Бөрйән районында уҡыта. Оҙаҡ йылдар «Башҡортостан пионеры» гәзитендә эшләй. Мәскәүҙә Юғары әҙәби курстарҙа уҡып ҡайтҡас, Яҙыусылар союзы идараһы рәйесе урынбаҫары итеп тәғәйенләнә.\nТимер Йосопов - 15-тән ашыу шиғри йыйынтыҡ авторы. «Беште ер еләккәйҙәре» китабы өсөн ул 1998 йылда республиканың Салауат Юлаев исемендәге дәүләт премияһына лайыҡ булды. Әҙип ғүмеренең һуңғы көнөнә тиклем туҡтауһыҙ ижад итте. Һоҡланғыс кеше, халыҡ шағиры Тимер Йосопов хаҡында яҡты иҫтәлек күңелдәрҙә мәңге һаҡланыр.


Fаиләнең социаль статусын, ҡиммәттәрен һәм традицицияларын нығытыу саралары сиктәрендә Сибай ҡалаһында ғаилә ижады конкурсы ойоштороу һәм уҙғарыу тураһында положение ҡабул ителде.\nСибай ҡалаһы ҡала округы хакимиәте, мәҙәниәт бүлеге, Халыҡ мәҙәниәте һәм ял үҙәге башланғысы менән үткәреләсәк конкурстың төп маҡсаты—сәнғәттең төрлө өлкәһендә ғаилә ижады традицияларын тергеҙеү аша уның социаль һәм ижади әүҙемлеген күтәреү. Был сара ялдың яңы формаларын булдырырға, һәләтлеләрҙе үҫтереүгә уңайлы шарттар тыуҙырырға, ғаиләнең берҙәм һәм гармонияла йәшәүенә булышлыҡ итәсәк.\n1 март старт алған конкурс ағымдағы йылдың 1 майына тиклем дауам итә. Унда 3 йәштән алып 18 йәшкә тиклемге бер йәки унан күберәк балалар үҫтергән дәртле һәм әүҙем ғаиләләр ҡатнаша ала. Бының өсөн заявка бирергә һәм ижади эштәрҙе тапшырыу һорала. Конкурстың һайлап алыу турын 10 апрелдән 21 апрелгә тиклем ҡаланың Халыҡ ижады һәм ял үҙәгендә үткәреү ҡаралған. Ҡатнашыусылар «Fаилә иншаһы», «Fаилә ялы», «Fаилә тарихы», «Концерт номерҙары» конкурстарында үҙ-ара көс һынашасаҡ.\nГала-концерт һәм еңеүселәрҙе бүләкләү 1 майҙа Үҙәк майҙанда була.\nЗаявкаларҙы 10 апрелгә ҡәҙәр, «Fаилә—илһам сығанағы» конкурсына тип билдәләп, cnkid2003@mail.ru электрон адресына ебәреүегеҙ һорала.\nИжади эштәрҙе Халыҡ мәҙәниәте һәм ял үҙәгендә ҡабул итәләр. Адресы: Сибай ҡалаһы, Чайковский урамы, 30. Бәйләнеш өсөн телефондар: 5-12-64, 5-14-89.


Инфоурок › Другое › Конспекты › Конспект урока "Ҡыш. Минең яратҡан миҙгелем"\nДәрес пландары - Конспекты уроков\nТема: Ҡыш. Минең яратҡан миҙгелем.\nМаҡсат: 1.Яңы һүҙҙәрҙе үҙләштереү, телмәрҙә нығытыу.\n2. Һөйләү телмәрен үҫтереү.\n3. Ярҙамсыллыҡ, дуҫлыҡ сифаттарын тәрбиәләү\nЙыһазландырыу: таблицалар, һүрәттәр, аудиокассета, магнитофон.\nI . Ойоштороу моменты.\n- Һаумыһығыҙ! Бөгөн беҙҙә ҡунаҡтар, һеҙҙең атай- әсәйҙәрегеҙ, улар менән дә иҫәнләшегеҙ.\nБеҙ матур ултырабыҙ!\nДүртле, бишле билдәләрен,\nКөн һайын арттырабыҙ!\n- Бөгөн синыфта кем дежур?\n- Синыфта кем юҡ?\n- Синыф дәрескә әҙерме?\nII. Психологик әҙерлек. Дәресте башлар алдынан, тәҙрәгә күҙ һалайыҡ әле, балалар.\n- Бөгөн көн ниндәй?\n- Һауа температураһы нисә градус?\n- Бер – беребеҙгә ҡарап йылмайҙыҡ, кәйефтәребеҙ күтәрелде.\n- Һинең кәйефең ниндәй төҫтә?\nТемаға кереү: Әле ниндәй миҙгел? Ҡыштың билдәләрен әйтеп китәйек\nIII. Теманы маҡсатты әйтеү Бөгөнгө дәрестә беҙ ҡыш миҙгеле тураһында һөйләшәсәкбеҙ, яңы һүҙҙәр менән танышасаҡбыҙ, һүҙбәйләнештәр, һөйләмдәр төҙөйәсәкбеҙ.\nIV . Проблемалы ситуация тыуҙырыу. Что вы чувствуете, когда падает снег?\nV . Фонетик күнегеү. “Иң шәп хәтер” конкурсы үҙғарыла.\nНиндәй саф һауа!\nУҡытыусы уҡыуы. Үҙ аллы уҡыу. Үҙенсәлекле өндәрҙе бар хор менән уҡыу. Шиғырҙы хор менән уҡыу. Өндәрҙе дөрөҫ итеп әйтәбеҙ. Кем шиғырҙы яттан һөйләй?\nКүплектә ҡуйып яҙырға. буран- бурандар ҡыш- ҡыштар ҡар- ҡарҙар боҙ- боҙҙар саңғы- саңғылар сана- саналар Дәфтәрҙәрҙе алмашып тикшерәбеҙ.\nКем 5,4,3 алды? Бер-беребеҙҙе маҡтайбыҙ: афарин, маладис! Һүҙҙәр ярҙамында һүҙбәйләнештәр төҙөйбеҙ. (Таҡтала). ҡыш ҡалын ҡар һыуыҡ һауа көслө буран саф көндәр ап-аҡ боҙҙар һалҡын\n7. Һүҙлек эше. Һүҙлек дәфтәренә яҙыу, һүҙбәйләнештәр төҙөү.\nБӘҪ- ИНЕЙ ЯЛТЫРАЙ- БЛЕСТИТ ҠАР БӘРЕШЕҮ- ИГРАТЬ В СНЕЖКИ ОНОТМАҒЫҘ- НЕ ЗАБУДЬТЕ ТАҒАРАҠТАР ЭШЛӘРГӘ- ДЕЛАТЬ КОРМУШКИ\n8. Текст өҫтөндә эш. Уҡытыусының уҡыуы.\nБашҡортостанда ҡыш ноябрь айында башлана. Ноябрь, декабрь, ғинуар- ҡыш айҙары. Күлдәр, йылғалар боҙ менән ҡаплана. Ағастар яланғаслана. Тик шыршы менән ҡарағайҙар ғына йәп- йәшел булып ултыралар. Ер аҡ ҡарға күмелә. Балалар ҡар бәрешеп уйнайҙар, сана, саңғыларҙа, конькиҙарҙа шыуалар. 22 декабрҙә иң ҡыҫҡа көн һәм иң оҙон төн. Ағастарҙа бәҫ ялтырай. Ғинуарҙа яңы йыл башлана. Ғинуар- беҙҙең Башҡортостанда иң һыуыҡ ай. Ыжғыр буранлы көндәр күп була. Ҡоштар һәм йәнлектәргә ҡышын бик ҡыйын. Уларға ярҙам итергә онотмағыҙ! - Берәр һөйләмләп уҡыусылар уҡый.\n- Һүҙлек эше. Ниндәй таныш түгел һүҙҙәр осраны? Һүҙбәйләнештәрҙе тәржемә итеү: ҡыш айҙары, ҡыш башлана, боҙ менән ҡаплана.\n- Һөйләмдәрҙе тәржемә итеү: Только ели и сосны очень зеленые. Не забудьте им помочь!\n- Берәр һөйләмләп уҡыу, тәржемә итеү. - Һорауҙарға яуап биреү: Башҡортостанда ҡыш ҡасан башлана? Күлдәр, йылғалар нимә менән ҡаплана? Балалар нимә эшләйҙәр? Ҡоштарға нисек ярҙам итергә мөмкин? -\n10. Физминутка -\nӘйҙәгеҙ, ял итеп алайыҡ.\nДәрес башында был шиғырҙы беҙ матур итеп уҡығайныҡ, хәҙер уны йырлап та алайыҡ. Парталарҙан сығып баҫтыҡ, ҡулдарыбыҙҙы бөйөргә ҡуйҙыҡ. (Ял итеү) -\n- Тышта ҡар яуа, ҡар яуа.\n- Ниндәй саф һауа, саф һауа! -\nӘйҙә сығайыҡ, сығайыҡ.\n- Саңғы шыуайыҡ, шыуайыҡ.\n- Ҡырға барайыҡ, барайыҡ. -\nЮлдар ярайыҡ, ярайыҡ. -\nБиттәр ал булыр, ал булыр.\n- Күңелле ял булыр, ял булыр.\n11. Карточкалар буйынса эш. Беҙҙең ҡуян да ҡыш миҙгелен ярата икән. Мин һеҙгә уның иншаһын таратып бирәм. Ҡабаланып, ул тыныш билдәләре ҡуйырға онотҡан. Әйҙәгеҙ, беҙ төҙәтәйек.\nЕР – ЗЕМЛЯ ҠАПЛАНА – ПОКРЫВАЕТСЯ САФ – СВЕЖИЙ ҺАУА – ВОЗДУХ РӘХӘТЛӘНЕП – С УДОВОЛЬСТВИЕМ ШЫУАМ – КАТАЮСЬ ЙӨРӨЙӨМ – ХОЖУ\nМинең яратҡан миҙгелем- ҡыш. Бөтә ер ап- аҡ ҡар менән ҡаплана. Һауа шундай саф! Рәхәтләнеп саңғыла йөрөйөм, сана, коньки шыуам. Ҡыш көнө иң матур байрам – Яңы йыл була. Уҡытыусының өлгөлө уҡыуы. Үҙ аллы уҡыу. Тыныш билдәләре ҡуйыу, тәржемә. Сылбырлап уҡып, тикшереү. - Ә һеҙ ниндәй миҙгелде яратаһығыҙ? Таблица буйынса эш. Һин ниндәй миҙгелде яратаһың? Минең яратҡан миҙгелем…( ҡыш, йәй, яҙ, көҙ). Ҡыш көнө мин …, … . Уҡытыусы карточкалар тартып бирә Һөйләмдәрҙе тикшереү. Дөрөҫ итеп уҡыу.\n12. Таҡтала эш. Һүҙҙәрҙе затта, һанда үҙгәртеү.Белә, йүгерә Мин шыуам Беҙ шыуабыҙ Һин шыуаһың Һеҙ шыуаһығыҙ Ул шыуа Улар шыуалар Күрмә диктант. Ҡыштың тәүге айы – декабрь. Ғинуар – иң һыуыҡ ҡыш айы. Ҡыштың матур байрамы – Яңы йыл. Һүрәттәр буйынса һөйләмдәр төҙөү.\nXI. Дәресте йомғаҡлау. Ҡыш тураһында ниндәй һөйләмдәр төҙөнөк? Ниндәй миҙгел тураһында һөйләштек ? Ул һеҙгә оҡшаймы? - Балалар ҡыш көнө ни эшләйҙәр? - Ер өҫтө нимә менән ҡапланған? Бөгөнгө дәрестә беҙ нимәләр эшләнек?\nXIII. Баһалау. 1. Һүҙҙәрҙе һүҙлек дәфтәренә яҙып алығыҙ. БӘҪ- ИНЕЙ ЯЛТЫРАЙ- БЛЕСТИТ ҠАР БӘРЕШЕҮ- ИГРАТЬ В СНЕЖКИ ОНОТМАҒЫҘ- НЕ ЗАБУДЬТЕ ТАҒАРАҠТАР ЭШЛӘРГӘ- ДЕЛАТЬ КОРМУШКИ\n2. Уҡығыҙ һәм тәржемә итегеҙ. Ҡыш Башҡортостанда ҡыш ноябрь айында башлана. Ноябрь, декабрь, ғинуар- ҡыш айҙары. Күлдәр, йылғалар боҙ менән ҡаплана. Ағастар ялнғаслана. Тик шыршы менән ҡарағайҙар ғына йәп- йәшел булып ултыралар. Ер аҡ ҡарға күмелә. Балалар ҡар бәрешеп уйнайҙар, сана, саңғыларҙа, конькиҙарҙа шыуалар. 22 декабрҙә иң ҡыҫҡа көн һәм иң оҙон төн. Ағастарҙа бәҫ ялтырай. Ғинуарҙа яңы йыл башлана. Ғинуар- беҙҙең Башҡортостанда иң һыуыҡ ай. Ыжғыр буранлы көндәр күп була. Ҡоштар һәм йәнлектәргә ҡышын бик ҡыйын. Уларға ярҙам итергә онотмағыҙ! 3. Һорауҙарға яуап бирегеҙ. 1. Башҡортостанда ҡыш ҡасан башлана? 2. Күлдәр, йылғалар нимә менән ҡаплана? 3. Балалар нимә эшләйҙәр? 4. Ҡоштарға нисек ярҙам итергә мөмкин? Минең яратҡан миҙгелем- ҡыш бөтә ер ап- аҡ ҡар менән ҡаплана һауа шундай саф рәхәтләнеп саңғыла йөрөйөм, сана, коньки шыуам ҡыш көнө иң матур байрам – Яңы йыл була.\nНомер материала: ДБ-210688


Бөгөн милли батырыбыҙ Салауат Юлаевтың тыуыуына - 263 йыл\nУның исеме республикабыҙ символының айырылғыһыҙ өлөшө. Батыр һыны Башҡортостан гербында урын алған. Салауат Юлаев исемендәге орден һәм республикабыҙҙың әҙәбиәт, сәнғәт, архитектура өлкәһендә дәүләт премияһы бар.\nУның исеме ҡала, район, хоккей клубы, предприятиелар, Башҡортостанда, Силәбе, Ҡурған, Ырымбур һәм башҡа өлкәләрҙә, Татарстан, Донецк, Кривой Рог, Эстонияның Палдиски ҡалаларындағы урамдарға бирелгән. Төрлө төбәктәрҙә уға һәйкәлдәр һәм бюстар ҡуйылған, күп кенә ауыл һәм ҡалаларҙа Салауат Юлаев музейҙары эшләй. Башҡортостанда йыл һайын Салауат көндәре үтә, «Салауат йыйыны» республика фольклор байрамы уҙғарыла.


Кеше һәм уның Раббыһы | Әбйәлил - Абзелил\nӘбйәлил - Абзелил > Дин > Кеше һәм уның Раббыһы\n« Хәйерхаҡлыҡ һәм саҙаҡа\nИгелекле булыу »\nКеше һәм уның Раббыһы\nБеҙҙең фәнни тәрәҡҡийәт, компьютер технологиялары үҫеш алған, космос киңлектәрен үҙләштерә башлаған, яҡтылыҡ йылы менән иҫәпләгәндә 50-шәр миллион йыллыҡ аралар алыҫлығында ятҡан яңы йондоҙҙарҙы, галактикаларҙы асыу мөмкинлектәре тыуған, күсеп йөрөүҙә элеккеләрҙең башына ла инмәгән тиҙлектәр барлыҡҡа килгән заманда кешеләрҙең дә иманға килеү юлы ла, уны аңлау дәрәжәһе лә заман талаптарына яуап бирерлек булырға тейеш ине кеүек, ә беҙ барын юғалтып бөттөк, дини тәрбиәнең һәм, әйтергә кәрәк, донъяуи тәрбиәнең дә, егерменсе быуат дауамында хакимлыҡ итеп килгән төп идеология кимәленә яҡынайырлыҡ алымдарын да, тәрбиә арсеналын ҡулда тоторлоҡ кешеләрен дә әлегә тапманыҡ шикелле.\nЗаманында пәйғәмбәребеҙ өйрәткән: «Ҡара төнгә оҡшап һине бәхетһеҙлектәр солғап алған мәлдәр була ҡалһа, Ҡөрьәнгә мөрәжәғәт ит. Һинең өсөн ул аралашсы, Уның шәфәғәте ҡабул ителә. Ул һеҙгә (дини талаптан сығып ҡына түгел) донъя тормошонда ла кешеләрҙә булып ҡына торған насарлыҡтарҙың сәбәбе тураһында һөйләй. Үҙенә эйәргән кешегә ул күктәр тарафына юл күрһәтә; уны инҡар иткән кешенең урыны — Йәһәннәм булыуы, хаҡында хәбәр бирә. Ҡөрьән — ул иң хаҡ юлға йүнәлеш биреүсенең иң яҡшыһы. Был Ҡөрьәндә файҙалы аңлатмалар, маҡсатҡа» өлгәшеүҙә ярҙам итеүсе иң яҡшы хөкөмдәр тупланған. Ул яҡшыны ямандан айырырға ярҙам итә», — тигән.\nБөгөн тәрбиә эшен ҡулға алырға тейешле егеттәрҙең — хатта ҡыҙҙарҙың да — ҡулдарына Ҡөрьән урынына автоматтар алырға ғына тороуы бының бөтөнләй киреһе булған иманһыҙлыҡ тураһында һөйләп тора түгелме һуң?\nҠала-ауылдарҙы емереп йөрөү, тарихи ҡомартҡыларҙы юҡҡа сығарыу, мәсеттәрҙе, сиркәүҙәрҙе шартлатыу, бер ғәйебе булмаған ҡарт-ҡороноң, ҡатын-ҡыҙҙарҙың, балаларҙың, хатта дин әһел- дәренең үҙҙәренең дә ҡанын ҡойоп йөрөүҙең иманға ҡағылышы бармы?\n«Ысынын ғына әйткәндә, улар фани донъяны һөйә һәм арттарында ауыр көндәр ҡалдырып китә, — тиелә аяттарҙа, — Беҙ уларҙы яралтып бар иттек, сәләмәтлектәрен нығыттыҡ, әгәр теләһәк, Беҙ уларҙы үҙҙәренә оҡшап торған башҡалар менән алмаштыра ла алабыҙ. Был бит ысын мәғәнәһендәге иҫкәртеү, һәм теләгән кеше Раббыһына ҡарай юлды үҙе һайлай... Теләгән кешеһен Ул Үҙенең мәрхәмәтенә алып инә, ә залимдарға ғазаптарҙың иң ауырын әҙерләп ҡуйған».\n«Әл-Инсан» («Кеше») сүрәһе, 27—29, 50-сы аяттар\nБөтәһен дә Ул кешенең ерҙәге тормошо өсөн яралтып бар иткән. Үҙ мәхлүктәренең бөтәһенә лә кешегә буйһонорға, уға хеҙмәт итергә бойорған.\n«Яралтып бар итеү өсөн һеҙ ауырыраҡмы, әллә күкме?\nУл уны төҙөп ҡуйҙы, көмбәҙен күтәрҙе һәм унда тулы камиллыҡтағы тәртип урынлаштырҙы.\nҠара төн итеп яралтҡан күктән таңды сығарҙы, унан һуң ерҙе йәйеп ҡуйҙы. Ерҙән ул һыу сығарып көтөүлектәр барлыҡҡа килтерҙе, һеҙҙең файҙаға, һеҙҙең мал-тыуарҙарығыҙ файҙаһына булһын тип тауҙарҙы нығытып ҡуйҙы».\n«Ән-Нәзиғәт» («һурып алыусылар») сүрәһе, 27—33-сө аяттар\nАллаһтың бөтә булмышы — яралтып бар итеү. Ул яралтып бар иткән ерҙә донъя бутап йөрөү иманлы бәндә эше түгел.\nИсламды ихлас күңелдән ҡеүәтләп, үҙҙәренең рухи етәкселәренә ярҙам итә белгәндәр, ҡорал күтәреп йөрөгәндәр түгел, ә маңлай тирен түгеп, ерҙең бәрәкәтен арттырып йөрөгәндәр.\nҮҙенең ярҙамсыларынан береһе булған Малик Әштарға биргән бойороғонда Ғәли хәҙрәт: «...Ә ябай кешеләр, һинең ҡул аҫтында булғандарҙан тәү ҡарашта иң түбән ҡатлам тип йөрөтөлгән фәҡирҙәр — Исламдың төп терәге, мосолман йәмғиәтенең улар нигеҙе, ҡеүәте, дин дошмандарына ҡаршы торор көсө. Уларға ҡарата яңылыш фекерҙән һаҡлан. Дуҫтарса мөнәсәбәттә бул, уларҙың ышанысын, һиңә ҡарата булған яҡшы мөнәсәбәтен аҡларға тырыш», — ти.\nРиүәйәттәргә ҡарағанда пәйғәмбәребеҙҙең әһле-бәйтенән булған берәү унан: «Ҡиәмәт көнөндә кеше үҙенең яҡын дуҫын хәтеренә төшөрә алырмы икән?» — тип һорай. «Бер кем бер кемде хәтергә ала алмай торған дүрт төрлө туҡталыш бар, — ти пәйғәмбәр, ғәләйһис-сәләм, — Беренсеһе — кешенең әжер-сауаптарға лайыҡлымы, түгелме икәнен белеү өсөн ғәмәлдәрен мизанға — үлсәүгә һалған ваҡыт. Икенсеһе — бәндәнең кисеп үтер өсөн килеп баҫҡан һәм шунан үтә алырмынмы-юҡмы? — тип уйланып торған урыны.\nӨсөнсөһө — ғәмәл дәфтәре тапшыра торған мәл, ул ваҡытта кеше ғәмәл дәфтәренең ҡайһы яҡтан, ниндәй ҡулға — уңынамы, һулынамы? — тип уйлана торған мәле. Бына был ваҡытта кеше үҙенең серҙәштәре, дуҫ-иштәре, балалары, ата-әсәһе тураһында бөтөнләй онотоп, тик үҙе тураһында ғына хәстәрлек күрә.\nАллаһ та бит әйтә: «Был ваҡытта һәр кемдең үҙ ғәмәлдәре баштан ашҡан», — ти.\nҠөрьән өйрәтә: «Ә бит һеҙҙең өҫтә үҙегеҙҙе һаҡлап ҡына Йөрөткән Кирамән-кәтибиндәр — бөтәһен яҙып тороусы фәрештәләр бар, — ти, — Һеҙ ҡылған ғәмәлдәрҙең бөтәһен дә улар күреп тора».\n«Әл-Инфәтәр» («Ярылыу») сүрәһе. 10—12-се аяттар\nБыл аяттар үҙҙәренә төбәп әйтелгән кешенең аҡланыр урыны юҡ. Улар үҙҙәрен-үҙҙәре наҙанлыҡҡа дусар иткән кешеләр.\nБыл аяттарға шәрехтәр биреп, Ғәли хәҙрәт әйткән: «Эй, кеше! Гонаһ эштәргә бирелеү кеүек дорфалыҡты һиңә кем бирҙе? Аллаһҡа ҡарата шундай яңылышыуҙарға һәм үҙ-үҙеңде юҡҡа сығарыуҙан ләззәт табырға һине кем мәжбүр итте? Ауырыуҙарыңдан бер дауа ла, йоҡоларыңдан уятыр бер сара ла юҡмы ни?.. Ни өсөн тип һуң гонаһтарың Аллаһтың асыулы ҡосағына илтеп терәр саҡта ла ул гонаһтар һине төнгө йоҡоларыңдан уята алмай? Аллаһҡа ҡарата күндәм бул, зекер итеүҙәрең менән Уны ярат, Ул һине Үҙенә саҡырып ҡына торған ваҡытта ҡасып йөрөүҙәрең тураһында уйлан».\nУл Үҙенең мәрхәмәт-шәфкәте менән һиңә өндәшә, мәрхәмәт шәфҡәте менән гонаһтарыңды йәшереп ҡала, ә һин икенсе берәүгә өмөт бағлап, Унан ҡасып йөрөйһөң, һинең тормоштағы бөтә үҙгәрештәр бит Уның мәрхәмәте менән эшләнә.\n«Үтә лә зәғиф, үтә лә түбән һәм ваҡ йәнле әҙәм булған көйө Бөйөклөк һәм Ҡөҙрәт эйәһе Аллаһ яҡлауында була тороп, тупаҫлыҡ менән һин Уға баш бирмәҫкә тырышаһың», — тип аңлатма бирә.\n«Аллаһ бәндәләре араһында гонаһ эштәргә бирелеп кенә торғандар, әлбиттә, аҙ түгел. Шуға ла, фәрештәләрҙең эргәлә генә булыуҙары тураһында уйлап, улар: «Раббым бит мине күреп кенә тора, беҙҙең бөтә ғәмәлдәребеҙгә геүаһ булған фәрештәләре лә бар уның», — тиерҙәр. Ул ғына ла түгел, был фәрештәләр әҙәм балалары эргәһендә генә йөрөгән тиҫкәре шайтандарҙы, йыртҡыс хайуандарҙы, зарарлы бөжәктәрҙе лә ҡыуып, бәндәләрҙе бәләләрҙән һаҡлап тора. Ахрызаман етмәй тороп был фәрештәләр кешеләрҙең күҙенә лә күренеп бармай».\nБәндәләрҙән берәү имам Муса ибн Жәғфәрҙән һорай: «Кешеләрҙең яҡшы-яман ғәмәлдәрен яҙып барыу менән бойоролған фәрештәләр уларҙың яҡшы-яман ғәмәлдәргә ҡарата булған ниәттәрен һәм әүәҫлеген дә белеп торамы?» — ти.\n«Хушбый еҫе менән аҡмай йыйылып ятҡан һыу еҫен айырып буламы? — тип һорауға һорау менән яуап бирә имам, — һәм: Әгәр ҙә кеше игелекле бер ғәмәлгә бирелер булһа, уның һулышында ла татлы бер еҫ барлыҡҡа килә. Шул ваҡыт бәндәнең уң яғында ултырып яҡшы эштәрен яҙыу менән теркәп барған фәрештә һул яҡтағы фәрештәне ҡуҙғатып, кешенең ниндәйҙер бер яҡшылыҡ эшләргә әҙерләнеүе тураһында хәбәр бирер һәм кеше алда ниәт иткән яҡшылығын эшләп ҡуйғас ҡына уның эштәрен теркәп тә ҡуйыр, ти. Ә инде кеше бер гонаһ эш эшләргә йыйынһа, һулышы ла яман еҫ сығара башлар һәм һул яғында ултырған фәрештә уң яҡтағыһына әйтер: был кеше яманлыҡ эшләргә йыйына, тиер. Уйлаған яманлығын был әҙәм эшләп тә өлгөргәс, яман эшен теркәп тә ҡуйыр, ти».\nТимәк, яман ниәте кешенең бөтә булмышында, бөтә тәнендә сағылыш таба.\nБәндәнең игелекле ниәттәрен дә фәрештәләр яҡшы ғәмәлдәр рәтенә индереп, яҙыу менән теркәп ҡуя, ә инде шул ниәтен бойомға ла ашырып та ҡуя ҡалһа, быны фәрештә ун тапҡырға арттырып та яҙа, ти. Ә инде гонаһ эшләргә теләһә, был ниәтен үтәмәй тороп ғәмәл дәфтәренә бер нәмә лә яҙылмаҫ, гонаһ эшләгән хәлдә лә ул арттырып теркәлмәҫ.\nРиүәйәттәрҙең тағы ла береһендә пәйғәмбәребеҙҙең: «Әҙәм балаһы бер гонаһ эшләп ҡуйһа, уң яҡтағы фәрештә һул яҡтағыһына бәндәнең был ғәмәлен гонаһтар исемлегенә индермәй торорға кәңәш итер, ти. Сөнки был әҙәм ҡылған гонаһын юйып ташларлыҡ бер игелек эшләп ҡуйыуы йә тәүбә итеүе бар, ти.\nАллаһ та бит әйтә: «Яҡшы ғәмәлдәр насарҙарын алыҫҡараҡ этәреп ҡуя», — ти.\n«Һуд» сүрәһе, 114-се аят\n«Шунан һуң инде һул яҡтағы фәрештә был кешегә йә игелекле берәр эш эшләп, йә тәүбә итеп өлгөрөргә мөмкинлек биреү өсөн ете сәғәт буйы ғәмәл дәфтәренә бер нәмә лә яҙмай торор.\n«Иманлы бәндәләр үҙ-ара әңгәмә ҡороп алыу өсөн бергә йыйылған ваҡыттарҙа, бәлки, былар һөйләшкәнде Аллаһ Үҙе лә сер итеп һаҡларға теләр, тип кәңәш ҡороп фәрештәләр уларҙы бер үҙҙәрен генә ҡалдырыр, ти.\nБәндәләрҙе тәҡүә булырға саҡырып, мөьминдәр әмире Ғәли хәҙрәт тә: «Эй, Аллаһтың яралтып бар иткән заттары! Үҙегеҙҙе һеҙ үҙегеҙ һаҡлап йөрөтәһегеҙ: аяҡ-ҡулдарығыҙ — һеҙҙең һаҡсылар. Ял тигәнде белмәй улар һеҙҙең һәр ғәмәлде күҙәтеп тора, күпме һулыш алғанығыҙҙы һанап бара. Уларҙан һеҙҙе төндәрҙәге ҡараңғылыҡ та, бикләп ҡуйылған ҡапҡалар ҙа йәшереп ҡала алмай», — тигән.\nҠөрьәндең һәр аяты — тәрбиә сығанағы, хәҙистәрҙең һәр береһе — тәрбиә мәҙрәсәһе, хикмәт дәрестәре.\n«Ғилеме булмай тороп иманға ҡағылышлы ғәмәлдәр тураһында хөкөм йөрөтөргә тырышҡан кешенең файҙаға ҡарағанда зыяны күберәк».\n«Ғилем — ул Аллаһтың ерҙә биреп ҡалдырған бүләге, ғалимдар уны һаҡлап тота. Ғилемгә таянып эш итә белгән кеше уны һаҡлап та тота белә».\n«Фәндәрҙе өйрәнегеҙ, — тигән имам Бәкер, — Фәндәрҙе өйрәнеү — бик яҡшы эш, уҡыу бит ул — Аллаһты ололау».\n«Был фани донъяның да, Ахирәттең дә бәрәкәте — ғилемдә», — тигән пәйғәмбәр, ғәләйһис-сәләм.\n«Ғилемгә эйә булырға тырышҡан кеше көндәрҙе ураҙа тотоп, төндәрҙе намаҙ укып үткәргән менән бер. Ҡулында Әбү-Кубайс тауы дәүмәл алтын булып, уны Аллаһ ризалығы өсөн тип таратып бөтөргән булһа ла, уның дәрәжәһе фәндә бер бүлекте уҡып сыҡҡан юғарылыҡҡа ла күтәрелә алмаҫ ине».\n«Әгәр ҙә бәндәләр фәндәрҙе өйрәнеүҙә ниндәй оло бәрәкәттәр йәшеренеп ятҡанын белә алһалар, — тигән имам Зәйнел- Ғабиҙин, — бының өсөн улар яуҙар сабып, ҡан ҡойоп йөрөргә тура килһә лә, ғилем алырға тырышыуҙан туҡталып ҡалмаҫ ине».\n«Диндең камиллығы уҡыу һәм уҡығаныңды көндәлек тормошта ҡуллана белеү менән өлгәшелә. Ғилем алыу һеҙҙең өсөн мал-мөлкәт табырға тырышыуҙан да ҡәҙерлерәк булһын», — тип өйрәткән мөьминдәр әмире Ғәли хәҙрәт.\n«Эй, Ғәли! Ябраил үҙе лә хатта кеше булырға теләгән әҙәмгә шул теләгенә өлгәшеү өсөн сәбәп булырлыҡ ете төрлө игелек барын белгән, — тигән пәйғәмбәр, ғәләйһис-сәләм, — улар:\n1. Йома намаҙы.\n2. Ғалимдар менән сөхбәт.\n3. Үҙ-ара ыҙғышып йөрөгән ике кешене татыулаштырыу.\n4. Етемдәр тураһында хәстәрлек.\n5. Ете төрлө игелектең бишенсеһе — ауырыуҙарҙың хәлен белеп тороу.\n6. Мәйетте һуңғы юлға оҙатыуҙа ҡатнашыу.\n7. Хажда йөрөгәндәрҙе һыу биреп эсереү.\nБыл мөмкинлектәрҙе күҙ ҡараһы кеүек һаҡлай күрегеҙ».\nПәйғәмбәребеҙ тағы ла әйткән: «Үлем фәрештәһенең ҡәберҙәрҙә ятҡан мәрхүмдәргә мөрәжәғәт итеп: «Бына әле Ахирәтте үҙ күҙҙәрегеҙ менән күреп, ҡотоғоҙ алынып торғанда һеҙ кемгә көнләшеп ятаһығыҙ?» — тип өндәшмәй ҡалған бер төнө лә булмаҫ», — тигән. Шул ваҡыт мәрхүмдәр уға әйтер: «Беҙ мәсеттәргә йыйылған мөьминдәрҙән көнләшәбеҙ, сөнки улар намаҙ уҡый, ә беҙ уҡый алмайбыҙ: малдарынан улар зәкәт бирә, ә беҙ уны бирә алмайбыҙ; Рамаҙан айында улар ураҙа тота, ә беҙ уны тота алмайбыҙ: үҙ ғаиләһенең ихтыяждарынан артып ҡалған малдан улар хәйер-саҙаҡа тарата, ә беҙ уны тарата алмайбыҙ», — тиерҙәр.\nШөғәйеб пәйғәмбәргә индергән аятында Аллаһы Тәғәлә әйтә, — тигән имам Бәкер: «Һинең өммәтеңдән булған йөҙ мең кешене Мин ауыр язаға тарттырырмын: уларҙың 40 меңе яуыздар, 60 меңе тәҡүә кешеләр булыр». Аллаһҡа доға ҡылып, Шөғәйеб пәйғәмбәр һорар: «Ярабби! Уҫал кешеләр инде — уҫал кешеләр, ә һуң иманлы бәндәләрҙе нимә тип язаларға?» — тиер. «Улар, — тиер Аллаһ, — йән һөймәҫ эштәргә Минең асыулы булыуымды күрә тороп, асыу тигәнде белмәй гонаһ эшләп йөрөүҙәргә юл ҡуйҙылар».\n«Асҡа йөҙәп йөрөгән иманлы бәндәгә аш биргәнгә Ахирәттә ниндәй оло әжер-сауаптар көтөп тороуын бәндә үҙе лә, уны һаҡлап ҡына йөрөткән фәрештәләр ҙә, Аллаһ илсеһе лә күҙ алдына ла килтерә алмаҫ,\nАсҡа интегеп ултырған кешегә аш биреүҙең сауабын белһә лә Ғаләмдәр тәрбиәсеһе Аллаһы Тәғәлә Үҙе генә белә алыр», — тигән имам Садык. Һәм тағы ла: «Асҡа йөҙәп йөрөгән мосолманды ашатыу — гонаһтарың ярлыҡаныуға бер сәбәп», — тип, Ҡөрьәндең: Текә тауҙан юғары күтәрелеүҙең нимә икәнен беләһеңме? Ул: «...Ас ҡалған көндө (ас кешене) йәки үҙеңдең ҡәрҙәштәреңдән булған бер етемде йәки бөтә нәмәнән мәхрүм ҡалған бер фәҡирҙе туйҙырыу», — тигән аяттарҙы ла өҫтәп ҡуя.\n«Әл-Бәләд» («Ҡала») сүрәһе, 14—16-сы аяттар\nШуға күрә лә инде пәйғәмбәребеҙ ҙә әйткән: «Биргәндең ҡулынан киткән ваҡытта саҙаҡа ла: «Мин һәләкәт алдында тора инем, һин мине үлемдән ҡотҡарып ҡалдың, мин бер ваҡ йәнле кеше булып бара инем, һин миңә дәрәжәмде ҡайтарып бирҙең, (ас сағымда) мин һиңә дошман инем, мине яратып һин яҡлап ҡалдың, ә хәҙер Ҡиәмәт көнөнә тиклем мин һинең үҙеңде һаҡлармын, тип әйткән кеүек булыр икән», — тигән.\n«Ауырыуҙарҙы дауалау өсөн малығыҙҙы йәлләмәгеҙ. Хәйер- хаҡлыҡ бәндәне бәләләрҙән һаҡлай, ауырыуҙарға кәртә ҡуя, ғүмерҙе оҙонайта һәм игелектәрҙе ишәйтә».\nИгелек юлы ул бөтәһе өсөн дә еңел генә түгел. Пәйғәмбәребеҙ әйткән: «Һеҙҙең алдығыҙҙа тау түбәһенә ҡарай күтәрелгән ауыр юл ята, йөгө лә еңелдән булмағандар унан күтәрелә алмаҫ. Ҡолдарҙы азат итеү, аслыҡ йылдар килгәндә бәндәләрҙе аслыҡтан ҡотҡарыу кеүек игелектәрегеҙ сәбәпле, мин һеҙҙең юғарыға күтәрелеү юлын еңеләйтәм», — тигән.\nЭта запись написана автором Назир Сабитов, 04.01.2018 в 21:28, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Материалы за Август 2009 года » Страница 6 » Архив газеты "Йәшлек"\nКеше икмәгенә ауыҙыңды асма, үҙең тап.\nМатурлыҡ байрамынан беҙ ҙә ситтә ҡалманыҡ Яңылыҡтар\nӨфө ҡалаһының Киров районында йыл да «Сәскәләр байрамы» үткәрелеп килә. Унда балалар баҡсалары, мәктәптәр, торлаҡ хужалыҡтары, медицина хеҙмәткәрҙәре һәм башҡалар ҡатнаша. Беҙҙең 144-се башҡорт гимназияһы ла йыл да был матур сарала әүҙемлек күрһәтә. Балаларҙың ҡул эштәрен, ихатала үҫтерелгән сәскәләрҙән композициялар тәҡдим итәбеҙ. Ошо конкурста ҡатнашып, үҙебеҙ өсөн яңы асыштар яһайбыҙ.\nБыйылғы «Сәскә байрамы» йәштәр йылына арналды. Еңеүселәр «Минең яратҡан ихатам», «Бөйөк мөғжизә ул – балалар», «Фестивалдәге иң матур композиция» номинациялары буйынса билдәләнде.


Ирәндектең аҫыл ҡыҙы Әлнисә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Белем һәм тәрбиә » Ирәндектең аҫыл ҡыҙы Әлнисә\nМөғәллимә өсөн иң ҙур баһа – уҡыусыларының рәхмәте.\n“Һандығы семәрлелер, күңелдәре серлелер” тигән үҙенсәлекле исемле афишаны күреүселәр тамашаға ҙур ҡыҙыҡһыныу менән килде. Зал шығырым тулы. Сибай гимназия-интернатында уҡыусыларға башҡорт теле һәм әҙәбиәте серҙәрен төшөндөргән Рәсәй мәғарифының почетлы хеҙмәткәре, Башҡортостандың атҡаҙанған уҡытыусыһы, йөҙгә яҡын йыр һүҙҙәре, бихисап хикәйәләр, методик ҡулланмалар, йыйынтыҡтар авторы, Рәсәйҙең һәм Башҡортостандың Журналистар союзы ағзаһы Әлнисә Алдырханова-Кәримованың ижад кисәһе сағыу байрамға әйләнде.\nСәхнә уртаһындағы күҙҙең яуын алырлыҡ семәрле һандыҡ тамашасыны баштан уҡ үҙенә арбаны. Кисәне алып барыусы Башҡортостандың атҡаҙанған артисы Фәрүәз Урманшин менән уның өләсәһе ролендәге А. Мөбәрәков исемендәге Сибай дәүләт башҡорт драма театры актрисаһы, Башҡортостандың халыҡ артисы Нурзиә Әбдрәшитова тамаша барышында серле һандыҡ эйәһен һәр йәһәттән асып, уның бихисап һәләттәре, таланты, һоҡланғыс сифаттары менән таныштырҙы. Кисәлә Әлнисә Алдырханова-Кәримова һүҙҙәренә ижад ителгән йырҙар яңғыраны, ул дәртле таҡмаҡтары менән биҙәгән бейеүҙәр тәҡдим ителде. Сарала Сибай филармонияһы тотош коллектив менән сығыш яһап, уҡытыусының тынғыһыҙ, фиҙакәр хеҙмәтенә оло ихтирамын белдерҙе.\nСибай гимназия-интернаты директоры Роза Бикбова, ауылдаштары – Баймаҡ районының Моҡас ауылы вәкилдәре, БДУ-ла бергә уҡыған төркөмдәштәре – “Тамаша” журналының бүлек мөхәррире Сәриә Ишемғолова, “Йәншишмә” гәзите мөхәррире Мирсәйет Юнысов, Ш. Хоҙайбирҙин исемендәге балалар йорто директоры Фәнисә Бәҙретдинова, Белорет районының Аҙналы мәктәбе директоры Айрат Тажетдинов, Ишембай ҡалаһынан уҡытыусы Фаягөл Әмирханова, Сибай-ТВ мөхәррире Гөлсәриә Әбилева кисә хужабикәһе Әлнисә Рәхимйән ҡыҙын ихлас күңелдән тәбрикләне.\nӘйткәндәй, һабаҡташы Сәриә Ишемғолова уның “Батырлыҡ тәңкәһе” хикәйәһен (атаһы Рәхимйән Алдырхановтың тыуыуына 100 йыл тулыуға арналған) тәржемә итеп, Бөтә Рәсәй әҙәби конкурсына ебәрә. Сара барышында авторға финалист дипломы һәм Рәсәй миҙалы тапшырылды.\nИҫ киткес күп яҡлы талант эйәһе ул Әлнисә. Күптәр уны, абруйлы уҡытыусы булыуҙан тыш, оҫта журналист тип белә. Матбуғат биттәрендә исем-шәрифен йыш күрәбеҙ. Яҙмалары буйынса фекер йөрөтөргә теләһәң, “Гөлләмә” тип аталған китабына бер ҡараш ташлау ҙа етә. Бай йөкмәткеле йыйынтыҡ Сибай ҡалаһының юбилейы айҡанлы әҙерләнгән.\nУҙған быуаттың 90-сы йылдарында Татарстандың Яр Саллы ҡалаһында йәшәгәнендә, Әлнисә Алдырханова беренселәрҙән булып башҡорт йәкшәмбе мәктәбе аса, “Юлдаш” башҡорт ойошмаһы төҙөй. Әле лә уның ойоштороу һәләтенә һоҡланабыҙ: нисә йыл рәттән Сибай ҡалаһында Башҡортостандың халыҡ яҙыусыһы Таңсулпан Ғарипова исемендәге призға шиғриәт байрамы үткәреп килә. Былтыр Баймаҡ районының Моҫтай ауылында республика кимәлендәге “Ирәндек” этнотурын асыу тантанаһы уҙҙы. Унда ла Ә. Алдырханова ойоштороу эштәренә тос өлөш индерҙе.\nБыйылғы Ғаилә йылында Сибай исеменән Күсәмишевтәрҙе республика конкурсына әҙерләне, улар “Йола тотҡан яҙлыҡмаҫ” номинацияһында еңеп ҡайтты. Әлнисә “Миләш” халыҡ вокаль ансамблендә йырлай, байрамдарға сценарий яҙа, күп сараларҙы үҙе алып бара.\nӘ инде уҡытыусы булараҡ эш һөҙөмтәләрен һанай китһәң, гәзит бите генә етмәҫ, моғайын. Республиканың Мәғариф министрлығы тәҡдиме менән З. Биишева исемендәге “Китап” нәшриәтендә дүрт методик ҡулланмаһы донъя күрҙе, унан тыш тағы ла дүрт китабы Сибай типографияһында баҫылды. Йыл һайын бер нисә уҡыусыһының остазы юлын – филология йүнәлешен һайлауы ла күп нәмә тураһында һөйләй.\nМәктәп һәм ҡала буйынса үткәргән саралары юғары кимәлдә үтә. Ул бер ваҡытта ла ҡулына ҡағыҙ тотоп сығыш яһамай. Уның асыҡ дәрестәрен Урал аръяғы, республика уҡытыусылары, директорҙар ҡарап, юғары баһаланы. Билдәле ғалимдар Мирас Иҙелбаев менән Салауат Ғәлин дәрестәренә бик матур баһаламалар яҙған.\nӘлнисә Рәхимйән ҡыҙы башҡорт фольклоры буйынса диссертация яҙа. Халыҡ ижады өлгөләре тураһында фәнни мәҡәләләре менән республика, Бөтә Рәсәй, халыҡ-ара конференцияларҙа сығыш яһай, мәҡәләләре йыйынтыҡтарҙа баҫыла.\nНиндәй генә эшкә тотонмаһын, бөтә күңелен биреп, ихлас башҡарыу хас Әлнисәгә. “Аҡ ҡауырһын” түңәрәгендә балаларға ижад серҙәрен өйрәтә, уҡыусыларын төрлө яҡлап үҫтереүгә ғәйәт ҙур көс һала. Әллә күпме тарихты туплап, туған мәктәбенә – Сибай гимназия-интернатына арналған “Интернатта нығый пар ҡанат” исемле йыйынтыҡ әҙерләне, ул З. Биишева исемендәге “Китап” нәшриәтендә донъя күрҙе.\nЭйе, Әлнисә Рәхимйән ҡыҙының уңыштары тос, ҡаҙаныштары күп, ләкин уға һауаланыу хас түгел. Үҙе әйтмешләй, иң ҙур баһа – уҡыусыларының рәхмәте. Әлеге көндә яҡташтары менән берлектә Башҡортостандың 100 йыллығына “Ирәндектең йөҙ аҫылташы” тигән китап әҙерләй. Ул тыуған төйәгенән – “Ирәндек” совхозынан сыҡҡан йөҙ шәхес тураһында буласаҡ.\nБалаларҙы, халҡын, тыуған ерен ихлас яратҡан, үҙ эшенең оҫтаһы булған оло йөрәкле, көслө рухлы, донъяға киң ҡарашлы заман уҡытыусыһы Әлнисә Алдырханова-Кәримова менән сикһеҙ ғорурланам. Тап уның кеүек талантлы, ҡырмыҫҡалай егәрле, бай фантазиялы уҡытыусылар бөгөнгө мәғарифтың йөҙөн билдәләй.\nТормош иптәше Марат – һәр башланғысында уң ҡанаты. Ҡыҙы Наҙлыгөл менән улы Айназ юғары белем алып, һөнәре буйынса эшләй. Наҙлыгөл ҡыҙы менән Денис кейәүе Әҙилә исемле ейәнсәр ҙә бүләк итте. Айназ кәләше Гөлназ менән Когалым ҡалаһында төпләнгән.\nИсеме есеменә тап килә Әлнисәнең. Ҡөрьәндә һәр сүрә “Әл” һүҙенән башлана, ә “ниса” – ҡатындар сүрәһе. Аллаһ Тәғәләнең яратҡан, уңышлы балаһы ул.\nСемәрле һандығы рухи ҡиммәттәр менән тулы, күңелендә әллә күпме асылмаған серҙәр һаҡланалыр әле. Ижади ҡомарың һүрелмәһен, гел шулай халҡыңды уңыштарың, ҡаҙаныштарың, аҫыл хеҙмәтең менән ҡыуандырып йәшә, Ирәндектең аҫыл ҡыҙы Әлнисә!\nАвтор: Сәғиҙә БАЙНАЗАРОВА, мәғариф ветераны


Мәләүез районында Иппотерапия үҙәге асыла // Йәмғиәт | новости башинформ.рф\nМәләүез районында Иппотерапия үҙәге асыла\n12:23, 11 августа 2016 Йәмғиәт\nБашҡортостан Башлығы Рөстәм Хәмитов Мәләүез районына эш сәфәре барышында Ҡаран ауылында «Толпар» ат спорты комплексында булды. Комплекс 1976 йылдан эшләй.\nБөгөн бында 99 йылҡы, шулай уҡ ете шәхси ат аҫрала. Комплекс биләмәһендә өс ат һарайы, манеж, спорт залы, административ корпус, манежға төкәтмә һәм ҡаҙанлыҡ бинаһы урынлашҡан.\nУн бер түңәрәк-секцияларҙа 100-гә яҡын бала шөғөлләнә, сит илдәрҙән һәм Рәсәйҙең башҡа ҡалаларынан да килеүселәр бар. СССР-ҙа тәүгә ойошторолған пони-клуб үҫешә. «Толпар» спортсылары ил, республика һәм район кимәлендәге ярыштарҙа даими ҡатнаша һәм призлы урындар яулай. Республика Башлығы тренерҙар һәм балалар менән аралашты, комплексты үҫтереү мөмкинлектәрен тикшерҙе.\nБында һаулыҡ мөмкинлектәре сикләнгән балалар өсөн адаптив төркөм эшләй, тип хәбәр итте «Толпар» ат спорты комплексы директоры Михаил Разорёнов. Рөстәм Хәмитов комплекста Иппотерапия үҙәген асырға тәҡдим итте. Белгестәр әйтеүенсә, уның уңышлы эшләүе өсөн медицина кабинетын, ял бүлмәләрен йыһазландырырға, ҙур булмаған манеж төҙөргә кәрәк.\nАт спорты комплексы капиталь ремонтҡа мохтаж, тип билдәләне Михаил Разорёнов. Республика Башлығы «Толпар» ат спорты комплексы етәкселегенән вольтижировка (ат спортының олимпия төрө) буйынса өҫтәмә бүлексә һәм Иппотерапия үҙәген асыуҙы иҫәпкә алып, реконструкция буйынса комплекслы тәҡдимдәр әҙерләүҙәрен һораны.\nБынан тыш, республика Башлығы фекеренсә, мәктәптәрҙә аттар менән факультатив дәрестәр индерергә кәрәк.\n– Республикабыҙ илдә йылҡы һаны буйынса алдынғы урындарҙы биләй. Әммә аттар киң таралыш алмаған, – тине Рөстәм Хәмитов. – Бөгөн бер ҡасан да ат күрмәгән балалар күп. Ошо ҡыҙыҡһыныуҙы арттырыу, тыуған төйәккә, тәбиғәткә һөйөү тәрбиәләү мөһим.\nРайонға эш сәфәре барышында Рөстәм Хәмитов «Ликом» яуаплылығы сикләнгән йәмғиәтендә, Тамъян ауылындағы яңы төҙөлгән «Дуҫлыҡ» балалар баҡсаһында ла булды.\nТеги: ат спорты,бр башлығы


Хәбәрҙәр: Францияла супермаркеттарҙа һатылып бөтмәгән аҙыҡ-түлекте юҡ итеүҙе тыйыусы закон ҡабул ителгән.\nФранцияла супермаркеттарҙа һатылып бөтмәгән аҙыҡ-түлекте юҡ итеүҙе тыйыусы закон ҡабул ителгән.\nФранция парламенты супермаркеттарға срогы үткән аҙыҡ-түлекте ташлауҙы һәм юҡ итеүҙе тыйыусы законды раҫланы. Бынан һуң магазиндар тороп ҡалған аҙыҡ-түлекте элекке һымаҡ хлорка йәки башҡа химикаттар ярҙамында ашауға яраҡһыҙ итә алмай.\n“Хаталы закон,-ти супермаркеттар федерацияһы рәйесе Жак Крессель,-сөнки ташланған аҙыҡ-түлектең 5 проценты ғына супермаркеттарға тура килә. Аҙыҡ-түлекте күбеһенсә шәхси хужалыҡтар, төрлө йәмәғәт туҡланыу учреждениелары, ресторандар һәм ашханалар ташлай.”\nБынан һуң супермаркет хужалары ташландыҡ аҙыҡ-түлек күләмен кәметергә, ә һатылмағандарын хәйриә ойошмаларына оҙатырға тейеш була.\n“Monoprix һәм Carrefour магазиндар селтәре,-ти продукттар банкы етәксеһе Николя Дюбуа,- беҙгә һыуытҡыслы йөк машиналары бирә, ә дәүләт эшсе көс менән тәьмин итә, сөнки ул социаль хеҙмәткәрҙәр вакансияларын булдыра башланы.”\nЯңы законға ярашлы, ҙур аҙыҡ-түлек магазиндары, ашанты иғәнәһен оҙатыуҙы еңеләйтеү өсөн, хәйриә ойошмалары менән контракт төҙөргә тейеш.\nСтатистика буйынса, француздар йән башына йылына 20-30 килограмм аҙыҡ-түлекте сүплеккә ташлай. уның дөйөм хаҡы 12 миллиард евро тәшкил итә.


ural-rb.ru > Версия для печати > Урманға хәүеф янай\nГлавная > Тәбиғәт-Әсә һулышы > Урманға хәүеф янай\n11-12-2012, 15:02. Разместил: admin\nБашҡортостан Республикаһы Рәсәй һәм сит ил баҙарына урман продукцияһын экспортлаусы ҙур тѳбәктәрҙең береһе. Башҡортостан урман фонды 5,16 млн. гектар тәшкил итһә, уның 1,13 млн. гектары Белорет районына тура килә.\nӘлеге ваҡытта Башҡортостан буйынса Россельхознадзор хеҙмәтенән, «Башрефцентр» үҙәгенән инспекторҙары экспортҡа киткән ағасты контролдә тотоу, ил территорияһындағы урмандарҙы хәүефле ҡоротҡостарҙан, ауырыуҙарҙан һаҡлау, ағасты тейәгән һәм бушатҡан урындарҙа карантин контролде тәьмин итеү маҡсатында тикшереүҙәр үткәрә.\n2012 йылдың 11 айында сит илгә һәм Рәсәйҙең башҡа тѳбәктәренә сығарылған 5082 кубометр ағас, 11779 кубометр таҡта, 31800 берәмек поддон ҡаралды һәм сертификатланды.\nАғас һәм таҡта материалдары һатыу тѳрлѳ шарттарҙы, шул иҫәптән ҡоротҡостар һәм ауырыуҙар менән зарарланғанлығын тикшереүҙе талап итә. Шуға ла заман баҙарында урман карантинына бәйле һорауҙар ҙур әһәмиәт ала. Рәсәйҙең 14 тѳбәгендә ҡоротҡостар буйынса карантин һалынған. Башҡортостан был исемлеккә инмәй.\n2012 йылда Республиканың 18 урмансылығында карантин ҡоротҡостар һәм урманды ҡуҙғытыусылар буйынса тикшереү үтте. Тикшереү һѳҙѳмтәһендә Әүжән, Белорет, Инйәр, Тирлән урмансылыҡтарында карантинлы урман ҡоротҡостары - ҙур ҡара мыйыҡса (ҡуңыҙ), бәләкәй ҡара мыйыҡса, ҡара ҡарағай мыйыҡсаһы булыуы асыҡланды.\nҮрҙә әйтеп үтелгән ҡоротҡостар ылыҫлы ағас тѳрѳнѳң хәүефле карантин объекттарына - кѳсһѳҙләнгән, ҡырҡылған ағастарға, таҡта материалдарына, ҡырҡынды ҡалдыҡтарға күсеүсе икенсе урман ҡоротҡостарына ҡарай. Ҡоротҡостар күп булған урында ағастар ҡулланыуға яраҡһыҙға әйләнә. Бынан тыш, мыйыҡса ылыҫлы ағастарға ҡурҡыныслы паразит булып торған ҡарағай ағасы селәүсенен күсереүсе лә булып тора. Халыҡ-ара талаптарға ярашлы, Рәсәйҙән ЕС илдәренә килгән ағаста мыйыҡлылар һалған соҡорҙар 3 миллиметрҙан артмаҫҡа тейеш.\nҠурҡыныс таралыуын бѳтѳрѳү маҡсатында БР Россельхознадзор идаралығы карантин ҡоротҡостар буйынса БР урмансылыҡтарҙа карантин иғлан итеү тәҡдиме менән сығасаҡ.\nКарантин һалыу Респуб-ликанан ағас материалдарын сығарыуҙы контролдә тотоу системаһын камиллаштырыуға булышлыҡ итәсәк. Термоэшкәртеүҙән һуң йәки бысылған ағастарҙы, әҙер продукцияны (йәшниктәр, поддондар һ.б.) законға ярашлы рѳхсәт алғандан һуң ғына сығарырға мѳмкин буласаҡ.\n1-се территориаль бүлек начальнигы.


Ил етәкселеге тәбрикләне » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Яңылыҡтар » Ил етәкселеге тәбрикләне\nИл етәкселеге тәбрикләне 23.02.2019 // Яңылыҡтар\nБашҡортостан Башлығы вазифаһын ваҡытлыса башҡарыусы Радий Хәбировты ил етәкселәре Ватанды һаҡлаусылар көнө менән ҡотланы.\nҺеҙҙе Ватанды һаҡлаусылар көнө менән ҡотлайым.\nБеҙ илебеҙҙең азатлығы һәм үҙаллылығы өсөн ҡаһармандарса һуғышҡан бихисап быуын ата-бабабыҙҙың хәрби батырлыҡтары менән ихлас ғорурланабыҙ. Һәм бөгөн Рәсәй хәрбиҙәренең илһөйәрлек традицияларын лайыҡлы дауам итеүселәрҙе тантаналы тәбрикләйбеҙ. Үҙ тормошон Тыуған илгә хеҙмәт итеүгә бағышлағандарҙы, Антҡа һәм бурысҡа тоғролоҡ һаҡлағандарҙы.\nҺеҙгә уңыштар, һаулыҡ һәм барыһы ла яҡшы булыуын теләйем”.\nҺеҙҙе Ватанды һаҡлаусылар көнө – ҡаһарманлыҡты һәм батырлыҡты, антҡа тоғролоҡто һәм намыҫты сағылдырған байрам менән ҡотлайым.\nҺәр заманда ла Тыуған илгә һөйөү, уның яҙмышы өсөн яуаплылыҡ, һаҡларға һәр саҡ әҙерлек иң юғары ҡиммәт булды һәм шулай буласаҡ та. Был ҙур илебеҙҙең һәр гражданына ҡағыла. Беҙҙең бит барыбыҙҙы ла Рәсәйҙе көслө һәм алға барған ил итеү маҡсаты берләштерә.\nҺеҙгә тыныслыҡ, уңыштар теләйем”.\nҺәр заманда ла хәрбиҙәрҙең фиҙакәрлеге һәм батырлығы Рәсәй дәүләте бөйөклөгөнөң айырылғыһыҙ өлөшө булған. Ватаныбыҙ һаҡсылары илебеҙҙең оборона ҡеүәтен һәм милли хәүефһеҙлеген нығытыуға баһалап бөткөһөҙ өлөш индерә, һәр кешенең Тыуған илгә хеҙмәтенең ни ҡәҙәр әһәмиәтле икәнен иҫбатлай. Киләсәктә лә беҙҙең илһөйәрлек традициялары һаҡланһын, Рәсәйҙең ҡеүәте, даны артһын!\nҺеҙгә ихлас күңелдән тыныслыҡ, яҡшылыҡ һәм именлек теләйбеҙ!”


Йөҙөк ҡашы (хикәйә)\nНыу ҡотто алдың, дуҫ кеше! - Ниндәйҙер таныш булмаған тауышты ишетеп, күҙҙәрен асты Ғәлимйән. Эргәһендә оло йәштәрҙәге аҡһыл йөҙлө кеше баҫып тороуын күргәс, аптырауы тағы ла артты.“Мин ҡайҙа ятам һуң әле” тигән һорау үҙенән-үҙе килеп тыуҙы. Уның уйҙарын аңлағандай теге кеше мөләйем йылмайып:\n- Ныу ҡотто алдың, дуҫ кеше! - Ниндәйҙер таныш булмаған тауышты ишетеп, күҙҙәрен асты Ғәлимйән. Эргәһендә оло йәштәрҙәге аҡһыл йөҙлө кеше баҫып тороуын күргәс, аптырауы тағы ла артты.\n“Мин ҡайҙа ятам һуң әле” тигән һорау үҙенән-үҙе килеп тыуҙы. Уның уйҙарын аңлағандай теге кеше мөләйем йылмайып:\n- Ярай ваҡытында килтереп еткергәндәр. Хәлең бик хөрт ине бит, беҙ бальниста. Минең исемем Әлтәф, - тине.\nПалаталаш бик ипле, яйлы әҙәм булып сыҡты. “Инсульт” тигән мәкерле сир аяҡтан йыҡмаһа, былай тик ятып түҙә торған кешеме инде Ғәлимйән. Тынғы белмәҫ йөрәге күптән уны әйҙәләп, ҡайҙалыр алып китер ине. Өйрәнгән ул шулай төрлө ерҙә эшләп. Көтөп торған кешеһе, йыйған малы, үҫтерер балаһы булмағас, ҡайҙа яҡшы - шунда йәшәп өйрәнгән инде. Хәйер, уның ҡалала бынамын тигән фатиры, ауылында өйө лә бар. Ҡайтҡаны юҡ ауылына... Унда ҡайтһа, иҫтәлектәр яңырыр, йә тик торғандан выжданы ғазаплай башлар тип ҡурҡа. Тик олоғая барған һайын бала саҡ, йәшлек йылдары нығыраҡ иҫкә төшә. Шағир бындай хәлде “ностальгия” тип атар ине.\nДауаханала көндәр бер-бер артлы уҙа торҙо. Ике ауырыу тороп йөрөй, үҙ аллы ашай башланы. Әлтәфкә балалары, ҡатыны көн дә, хатта икешәр тапҡыр килә. Тик, палатаға инергә ярамағас, күстәнәстәрен генә ҡалдыралар. Ике ир яйлап тышҡа эскәмйәгә сығып ултыра башланы.\nКөндәр һалҡынайып, ҡырауҙар төшә башлаған мәл. Әлтәфкә улы килде. Көләс йөҙлө, баһадир һынлы был егет атаһы янында бер аҙ ултырҙы ла, күстәнәстәрен ҡалдырып ҡайтып китте. Ғәлимйәнгә нисектер таныш кеүек тойолдо ул. Палатаға ингәс тә, иҫкә төшөрөргә тырышты. Тик хәтер генә насарыраҡ, ахыры...\nБер көндө Әлтәфтең ҡатынына палатаға инергә рөхсәт иттеләр. Быны ишеткәс, Әлтәф яҡшылап ҡырынды, йәш егеттәр кеүек ыҫпайланды. Әйтерһең дә, кейәү егете кәләш менән осраша. Бына палатаның ишеген һөйкөмлө ҡатын асты. Үҙе менән бергә ҡиммәтле хушбуй, тәмле аш еҫтәре алып инде. Ғәлимйән “терт” итеп ҡалды - был бит Миңһылыу! Эйе, эйе, Миңһылыу! Битендәге энә осондай ғына ҡара миңе лә шул уҡ! Ғәлимйән, үҙен танытмаҫҡа тырышып, арты менән боролоп ултырҙы. Ә Миңһылыу Әлтәфенән башҡа бер кемде лә күрмәй. Иркәләп, наҙлап иренең саллана башлаған сәстәренән һыйпай, наҙ тулы, мөхәббәтле ҡараштары менән иркәләй. Ә Әлтәф һуң! Ҡәҙерле уйынсығын тапҡан малай шикелле ҡыуана, ҡатынының ҡулдарын ысҡындырмай. Ни тиклем наҙ, йылылыҡ ошо ике кеше араһында. Ғәлимйән ипләп кенә уларҙы күҙәтә, Миңһылыуҙың ҡулдарынан күҙҙәрен алмай. Ап-аҡ, йомшаҡ бармаҡтарына кейгән затлы балдаҡтары ялт-йолт итә, ҡиммәтле таштарҙа ҡояш нурҙары сағыла.\n- Хәлле йәшәгән кешеләр икән, - тип уйлағайны Ғәлимйән тәүге танышҡан көндәрҙә Әлтәф тураһында. Тимәк, күршеһенә килтергән тәмле-тәмле ҡоймаҡтар, бәлеш-билмәндәрҙе ошо ҡулдар яһаған, ошо ҡулдар оҫта итеп бешергән. Ҡәҙерле, һөйөклө ире өсөн тырышҡан.\nӘлтәф Миңһылыуҙың ҡулдарына тағы бер күҙ һалды. Уң ҡулының һыртында саҡ-саҡ ҡына беленеп торған иҫке яра эҙҙәрен төҫмөрләне...\nБиш тиҫтәләп ғүмер кисергән уҙаман уйҙары менән алыҫҡа, йылдар төпкөлөнә юлланды. Ә бит ҡасандыр ошо ҡулдар уның асыуын килтерә, ытырғаныс тойғолар тыуҙыра ине...\nҺыу һөлөгөндәй йәш, таҙа кәүҙәле Ғәлимйән армиянан тағы мыҡтыланып, ит ултырып, нығынып ҡайтты. Билдәле, бындай егеткә ҡыҙҙар ҙа иғтибар итә. Тик уның күңеле ҡыҙҙарҙа түгел, ирҙән айырылып ҡайтҡан йәш ҡатындар, йылғыр еңгәләр тирәһендә уралды. Күңелле ине уға. Өйләнергә, балалар үҫтерергә уйламаны ла, шикелле. Тиңдәштәре өйләнеп, балалы булып бөткәс, ата-әсәһе гүр эйәһе булғас ҡына ҡатын алды. Ул - ике балаһы менән ирһеҙ ҡалған ошо Миңһылыу ине. Яратманы ул ҡатынын. Өйҙә ярҙам итеү түгел, ир-ат башҡара торған көндәлек эштәрҙә лә ҡатнашманы. Миңһылыу утынды ла үҙе ярҙы, ҡош-ҡортто, баҡсаны ла үҙе ҡараны. Үҙе эштән йонсоп, ҡулдары ҡояшҡа ҡара янып тутланып бөтә ине.\n- Ниңә ҡулдарыңа крем булһа ла һөртмәйһең? - тип асыулана Ғәлимйән.\nТик көнө буйы баҡсала ҡый йолҡҡан, ике-өс һыйыр һауған, картуф утаған ҡатындың ҡулдары нисек ап-аҡ, йомшаҡ булһын инде. Утынды ла үҙе ярып, бесәнен дә үҙе сапҡас. Түҙмәне Ғәлимйән, сығып китте ауылынан. Бер ҡайтҡанында Миңһылыуға өйөн бушатырға, икенсе ҡайтҡанында бында булмаҫҡа бойорҙо. Нишләһен меҫкен ҡатын, балаларын алып, Ғәлимйән бүлеп биргән малғынаһын ҡыуып ҡайтып китеүҙән башҡа сара ҡалманы.\nШул йылдарҙан алып Ғәлимйән - ирекле ҡош. Эшләне, аҡса тапты. Тик тиҙ үк туҙҙырҙы. Яңынан эшләне, аҡса тапты. Күңелсәк ҡатындар, еңел-елпе ҡыҙҙар, осраҡлы мөхәббәткә күнеп, күңелле йәшәне. Киң ине Себер киңлектәре Ғәлимйән өсөн.\nБер-ике көндән Әлтәфте дауахананан сығарыуҙары билдәле булды. Ике күрше төнө буйы оҙаҡ итеп һөйләшеп ултырҙы.\nӘлтәф үҙенең ғүмер юлын бәйән итте. Ҡатыны ике йәшлек кенә ҡыҙын, ирен ҡалдырып аварияла үлгәндән һуң, ирҙең йәшәргә лә теләге булмай. Бер ни тиклем ваҡыт эсеп йөрөй, шунан таксист булып эшкә урынлаша. Шунда осрата ла инде ул Миңһылыуҙы.\n- Район үҙәгенән ҡалаға китә торған юлда ике бала етәкләгән бер ҡатынды ултыртып алдым. Үҙе лә, балалары ла йоҡа ғына кейенгән. Балалар өшөгән, машинаға ултырғас, йылынып ойоп киттеләр. Малайы, ҙурыраҡ булғанғамы, башын ситкә һалған, ә ҡыҙы йоҡа ғына арзанлы башлыҡ кейгән башын әсәһенең иңенә терәгән. Ҡатындың күҙҙәре шундай моңһоу, йөҙө йонсоу. Ауылдағы булған ғына малын һатып, ике балаһын ҡалала йәшәгән оло ғына алыҫ туғанына ҡалдырып, эш эҙләргә китеп барышы икән. Ире үлгән, ата-әсәһе булмаған икәнен дә белдем. Икенсегә кейәүгә сығып уңмауын да һөйләне. Нисектер, асылып китеп һөйләште. Моғайын, сит кеше менән тормош тураһында һөйләшеүе еңелерәктер.\nТаныштарының фатирына алып барып ҡалдырҙым үҙҙәрен. Һағалап тороп, икенсе көндә тағы осраштым. Тураһын ярып әйттем дә ҡуйҙым: “Мин дә бер үҙем бала үҫтерәм, әйҙә бергә йәшәйек. Яратам тип әйтә алмам, тик үҙеңде лә, балаларыңды ла ҡағып-һуҡмаҫмын”.\nМиңһылыу бер аҙ ҡаршылашһа ла, риза булды. Уртаҡ ҡайғы, уртаҡ хәсрәттәр берләштергәйне беҙҙе. Шулай итеп, мин өс балалы атайға әйләндем. Тора-бара үҙ эшебеҙҙе астыҡ. Ҡалала һатылған бөтә икмәктәр - минең Миңһылыуым бешергән икмәк. Алтын ҡуллы, эшлекле ул минең ҡатыным. Тәүҙә яратыу тигән нәмә булмаһа ла, бергә йәшәй башлағас, ғашиҡ булдым. Шулай ҙа була икән, әй! Йүгереп өйгә ҡайтам. Ҡанат үҫкәндәй осоп йөрөйөм. Балалар яйлап үҫте. Хәҙер ике кейәүле, ейән-ейәнсәрле лә булдыҡ. Оҙаҡламай киленле лә булырбыҙ тип торабыҙ...\nӘлтәф һөйләй, ә Ғәлимйән үткәндәр менән һаташа. Бына Миңһылыу уның өйөндә сей утынды тоҡандырып ебәрә алмай аҙаплана. Быны күреп торған Ғәлимйән тыштан бензин алып инде лә мейескә һипте. Уны-быны абайламаған ҡатындың ҡулына ут ҡапты. Тиҙ үк һүндерҙе, ләкин бешкән ҡул өрөлөп сыҡты, шешеп китте. Һуңынан боҙолоп аптыратты. Һыҙланып тµндәр буйы йоҡлай алмаған ҡатында эше лә булманы ирҙең. Дауаханаға алып барыу, нисектер ярҙам итеү башына ла инеп сыҡманы. Бына шул яра эҙҙәрен төҫмөрләгәйне теге ваҡыт Ғәлимйән.\nӘлтәф бөгөн ҡайта. Ул Ғәлимйәндең ай-вайына ҡарамай ҡунаҡҡа саҡырҙы. Бармаҫлыҡ, кире ҡағырлыҡ бер дәлил дә килтерә алманы шул, риза булды.\nБына машина ике ҡатлы ҙур кирбес өй эргәһенә килеп туҡтаны. Теге көләс йөҙлө әзмәүер егет машина ишеген асты. Миңһылыуҙың улы икәнен аңлағайны инде Ғәлимйән.\nӨй тулы кеше: ҡыҙҙары, кейәүҙәре, балалары, улы кәләш буласаҡ ҡыҙын саҡырған. Миңһылыуҙың йөҙө ҡыуаныстан балҡый. Өй эсендә татыулыҡ, мөхәббәт, бер-береңә хөрмәт хөкөм һөрә.\n- Ҡайным, аш әҙер булғансы, әйҙә, көс һынашайыҡ, - тип кейәүҙәрҙең береһе шахмат теҙә, икенсеһе ҡулына гармун ала.\nАш-һыу бүлмәһендә көлөшкән тауыштар ишетелә, тәмле аш еҫтәре борҡой. Аш-һыуҙан һығылып торған өҫтәл янында уйын-көлкө менән ваҡыт үткәне һиҙелмәй ҙә ҡалды. Гармунға ҡушылып йыр һуҙған Миңһылыуға ҡарап, һоҡланып ултырҙы Ғәлимйән. Алтын алҡалары ла, муйынындағы алтын сылбыр ҙа, бармаҡтарындағы затлы балдаҡтар ҙа түгел, ә ҡатындың ябай сибәрлеге, моңло тауышы, тәрбиәлелеге һоҡландырҙы. Ошондай гүзәл заттың ваҡытында ҡәҙерен белмәүенә, ул ғына ла түгел, ҡулдарына ерәнеп ҡарағанына йәне көйҙө. Ирекһеҙҙән өләсәһенең “Ҡатынды йөҙөк ҡашы иткән дә, мунса ташы иткән дә - ир” тигән мәҡәлен иҫкә төшөрҙө. Эйе, мунса ташы түгел, йөҙөк ҡашы булған икән Миңһылыуы.\nКис йоҡларға ятҡас та күҙенә йоҡо эленмәне Ғәлимйәндең. Төпкө йоҡо бүлмәләренең береһендә бала илағаны, икенсеһендә һаҡ ҡына көлөшкән тауыштар ишетелде. Ирҙең ҡолағында Миңһылыуҙың йыры яңғырай, күҙ алдынан бит осондағы миңе китмәй. Туҡта, уның ҡара миңе ҡултыҡ аҫтында ла, арҡаһында ла бар ине бит.\n- Миңем күп булғанға ата-әсәйем ошо исемде ҡушҡан, - тип һөйләгәне иҫенә төштө.\nМиңһылыуҙың икенсе бүлмәлә Әлтәф менән йоҡлауына беренсе тапҡыр үкенде, йөрәгенең сәнсеп алыуын тойҙо.\nИртәгәһенә иртә менән Ғәлимйәнде кире дауаханаға илтеп ҡалдырҙы Әлтәф менән Миңһылыу. Ир оҙаҡ итеп улар киткән яҡҡа ҡарап ҡалды, ҡеүәтле сит ил машинаһы беренсе яуған ҡарҙа эре һырлы юл ҡалдырып, боролошҡа инеп юғалды. Һәм ошо мәлдә Ғәлимйән оло юғалтыу тойғоһо кисерҙе һәм кинәт йөрәген ҡаты сәнсеү алды...\nҠапыл ел сыҡты, дауахана баҡсаһында үҫкән сейә ботағында эленеп торған һуңғы япраҡ та өҙөлөп төштө...


Бөрйән бал ҡорто – халҡыбыҙ мөғжизәһе | Министерство сельского хозяйства Республики Башкортостан\n» Бөрйән бал ҡорто – халҡыбыҙ мөғжизәһе\nБөрйән бал ҡорто – халҡыбыҙ мөғжизәһе\nРайон умартасылары кәңәшмәһе башҡа йылдарға ҡарағанда быйыл күпкә йышыраҡ үтә башланы. Апрель айында район үҙәгендә, май айында Ырғыҙлы ауыл биләмәһендә, ә 27 июнь көнө Рөстәм Йомағужиндың умарталыҡ биләмәһендә сираттағы ҡортсолар кәңәшмәһе үтте. Был кәңәшмәне Башҡорт ғилми-етештереү ветеринария лабораторияһы белгесе, “Бөрйән ҡортон таҙалыҡта һаҡлайыҡ” проекты етәксеһе, ауыл хужалығы фәндәре докторы Ә. Шәрипов алып барҙы. Инеш һүҙ менән район хәкимиәте башлығы Р. Шәрипов сығыш яһаны.\n- Бөрйән ҡортон таҙалыҡта һаҡлап ҡалыуҙа беҙ үҙебеҙ әүҙемлек күрһәтергә тейешбеҙ. Ҡортсолоҡ өлкәһендәге яңы алымдарҙы, технологияларҙы ҡулланып, берҙәмлек күрһәтеп, тәжрибәләр уртаҡлашып эшләргә кәрәк. Проектта ҡатнашыусыларға, райондың б ашланғыс т арын әү ҙ ем күтәреүселәргә, кәңәшмәгә килгән ҡортсоларға рәхмәт, беҙ бергәләшеп маҡсаттарыбыҙға ирешербеҙ, тип ышанам, - тине Рөстәм Динислам улы.\nБөрйән ҡортоноң таҙалығы тураһында проект етәксеһе Ә.Шәрипов борсолоп һөйләне.\n- Беҙ йәмғеһе 17 умартасы көткән бал ҡорттарынан 300- ҙән ашыу ҡорт өлгөләре (проба пчел) алдыҡ. Тикшереү- өйрәнеүҙәрҙән һуң урындағы бал ҡорттарының таҙалығы ниндәй кимәлдә һаҡланыуы билдәле булды. Үкенескә ҡаршы, хәл ҡыуанырлыҡ түгел, урындағы ҡорттар һаман сит ҡорттар менән буташа бара. Бөгөн һатыуҙа ҡортсолоҡ кәрәк-яраҡтары үтә күп. Беҙҙең тарафтан уларҙың иң һәйбәттәре һайлап алынды. Бөгөн ҡорт инәләре сығарыу лабораторияһы тулыһынса йыһазландырылды. Һатып алынған ҡулаймалар араһында иң өмөтлөһө - Франция сығарған Никот системаһына ҡараған инә көбөләре.\nШуныһы ҡыуандыра, был алға киткән Никот системаһына ҡараған инә көбөләрен бөрйән ҡорттары үҙ итте, улар беҙ көткән өмөттәрҙе аҡланы, - тип һөйләне Әғләм Яҡуп улы.\nАртабан «Шүлгән- Таш» ҡурсаулығының баш ғилми хеҙмәткәре, биология фәндәре докторы Ф. Йомағужин, Бөрйән ҡортсолары идараһы рәйесе А. Дауытов, «Шүлгән-Таш» ҡурсаулығы директоры, ауыл хужалығы фәндәре кандидаты М. Косарев сығыш яһаны.\nИнә ҡорт күстә мөһим урын алып тора. Уның тәне ниндәйҙер матдәләр (феромондар) бүлеп сығара. Эргәләге эшсе ҡорттар ҡорт инәһенең тәнен ялайҙар һәм ошо матдәләрҙе дөйөм күскә тараталар. Һөҙөмтәлә, бал ҡорттары инәнең барлығын, уның һаумы әллә зәғифме, йәшме әллә ҡартмы һ. б. белеп торалар. Ошо феромондарҙың ниндәйҙер бер өлөшөн Өфө ғалимдары - ауыл хужалығы фәндәре докторҙары Н. Ишморатова һәм К. Тамбовцев билдәләгәндәр һәм улар нигеҙендә “Апимил” һәм “Аписил” исемле препараттар эшләгәндәр. Был препараттар, грант шарттарына ярашлы, Өфө ғалимдары тарафынан Бөрйән умартасыларына бушлай таратылған.\nБөрйән тибындағы нуклеус умарта әҙерләү мәсьәләһе хәл ителгән. Умарталыҡ биләмәһендә паркы урынлаштырылған. Нуклеус – түлле йә түлһеҙ инә ҡорт өсөн ҙур булмаған умарта. Нуклеус тыш яҡтан түмәр умартаны, ә эс яҡтан рамдар ҡуйылған ҡәҙимге, әммә бәләкәй умартаны хәтерләтә. Уны эшләү өсөн ҡарағай олондарының ҡыртышы һайлап алынған. Уларҙың төп тәғәйенләнеше - йәш инәләрҙе ваҡытлыса ғаиләле итеү һәм уға тулыһынса үҫешеп етеү өсөн тулы шарттар тыуҙырыу.\nКәңәшмәнең практик өлөшөндә бик үҙенсәлекле тикшеренеү эштәре, уларҙың һөҙөмтәләре тураһында һүҙ алып барылды, инә ҡорттарҙы маркер менән билдәләү ысулы ла күрһәтелде. Ауыл хужалығы фәндәре докторы, доцент, химик, Рәсәй Фәндәр Академияһының Өфөләге үҙәк лабораторияһы ғилми хеҙмәткәре Н. Ишморатова, ауыл хужалығы фәндәре докторы, доцент К. Тамбовцев, шулай уҡ практика үтеп йөрөүсе аспирант А. Ишемғужина сығыш яһап, тәжрибәләре менән уртаҡлаштылар, сит илдәрҙән алынған ҡулайламалар ярҙамында нисек э ш итергә өйрәттеләр.\n“ Б ө р й ә н ҡ о р т о н таҙалыҡта һаҡлайыҡ” проекты ҡатнашыусылары, ҡ о р т сол а р ү ҙ ҙ ә р е н ҡ ы ҙ ы ҡ һ ы н д ы р ғ а н һорауҙарын бирҙеләр, т ә ж р и б ә м е н ә н уртаҡлаштылар.


2 декабрҙә башҡорт гимназия -интернатында Солтангәрәева Розалия Әсфәндиәр ҡыҙы - БРГИ1\n2 декабрҙә башҡорт гимназия-интернатында башҡорт фольклорсы-ғалимы, филология фәндәре докторы Башҡорт АССР-ының атҡаҙанған мәҙәниәт хеҙмәткәре, Салауат Юлаев ордены кавалеры, Мифтахетдин Аҡмулла исемендәге премия лауреаты Солтангәрәева Розалиә Әсфәндиәр ҡыҙы менән осрашыу ойошторолдо.\nСараны “Аманат” этно-фольк төркөмө асып ебәрҙе. Һуңынан Розалиә Әсфәндиәр ҡыҙы мең ырыуының халыҡ йырын йырлап ишеттерҙе, кеше һәм ер араһындағы мөнәсәббәттәре тураһында һөйләне. «Урал-батыр» эпосын һөйләтеү аша сәсәнлек оҫталығына мастер-класс күрһәтте.\nОсрашыу төрлө изге теләктәр теләү, бүләктәр тапшырыу менән тамамланды.\nБалалар республикабыҙҙың данлыҡлы шәхесе менән танышыуҙан ҡәнәғәт ҡалды .\nБыл кисә гимназия уҡыусыларында халҡыбыҙ тарихына, фольклорына һәм мәҙәниәтенә ысын мәғәнәһендә ҙур ҡыҙыҡһыныу уятты.


Көтөүсе, балта оҫтаһы... йәки "Ул да булдымы һөнәр!"\n23 Ноябрь 2019, 13:55\nБиш йәшендә ҡаты ауырыуҙан һуң һаңғырау булып ҡалған да, шуға тиклем туплаған һүҙлек запасы менән генә йәшәне ул. Уҡый-яҙа белмәһә лә, бер туғандарымдың барыһына ла исемде үҙе ҡушты. Дүрт ҡыҙ, дүрт малай, өҫтәүенә, тағы ике туғаныбыҙ тыуа, тик улар имсәк йәшендә вафат була. Бер нисә исем тәҡдим итһәләр, “юҡ, уныһы бармай, тағы әйт әле, эйе шул исем ярашлы уға”, тип үҙе теләгән исемдәрҙе ҡуштыра. Фәриҙә, Фәриғә, Зиннур, Рәхилә, Рәхимә, Хөрмәтулла, Хәсән, Хөсәйен атлы балалар беҙ. Кейәүгә сыға, әммә ире һуғышта үлеп ҡала. Балаһы ла тыуа, тик апай уны ныҡ итеп төрөп һалған һәм, ишетмәгәс ни, илаған-илаған да тонсоҡҡан сабыйы.


«Киске Өфө» гәзитенең сайты - ҠЫМЫҘ ЭСЕҮГӘ УН ИКЕ СӘБӘП - 2017 - Мәҡәләләр\nҠЫМЫҘ ЭСЕҮГӘ УН ИКЕ СӘБӘП\nҠымыҙҙың файҙалы булыуы тураһында бөтәһе лә белә, әммә бейә һөтөнән яһалған был эсемлек кеше организмына фәҡәт ни өсөн кәрәк икәне күптәргә мәғлүм түгел. Бейә һөтө витаминдарға һыйыр һөтөнә ҡарағанда ун тапҡыр байыраҡ. Унда А, Е витаминдары, В һәм С төркөмө витаминдары, кальций, фосфор, фолий һәм пантотен кислоталары бар.\n- Ҡымыҙ составындағы С витамины иммунитетты нығыта һәм организмдың инфекция-вирустарҙан һаҡланыу функцияһын арттыра. Юҡҡа ғына борон зәңге (цинга) менән ауырыған кешеләрҙе тап ошо файҙалы эсемлек ярҙамында дауаламағандар.\n- Ҡымыҙҙа организмдың сәләмәтлеге өсөн бик мөһим макроэлементтар - кальций һәм фосфор бар. Билдәле булыуынса, улар һөйәк һәм тештәр ныҡлығына йоғонто яһай.\nБейә һөтөн даими рәүештә эсеү ҡан әйләнешен яҡшыра. Уның составындағы Е витамины атеросклерозды булдырмаҫҡа ярҙам итә, сөнки ул ҡандағы холестерин кимәлен түбәнәйтә. Борон ҡымыҙ ярҙамында аҙ ҡанлылыҡтан да дауаланғандар.\n- Ҡымыҙ нервыларға яҡшы йоғонто яһай. Был эсемлектә нервылар системаһы эшмәкәрлегенә ыңғай йоғонто яһаған тиамин (В1) витамины бар. Матдәләр алышыныуы барышында тиамин глюкозаның көндәлек нормаһын үҙләштерергә ярҙам итә. Әгәр организмда тиамин аҙ булһа, нервы күҙәнәктәре ҡан тамырҙарынан глюкозаны үҙаллы алыр өсөн таралып үҫә башлай. Был саҡта нервы күҙәнәктәренең тышҡы ҡаты йоҡара, зыян килеүе мөмкин. Нервы күҙәнәктәренең ныҡлығы организмда тиамин матдәһе етәрлек кимәлдә булыуына тура бәйләнгән. Бынан тыш, тиамин мейе күҙәнәктәрен эшлектән сығыуҙан һаҡлай, кешенең иҫен, диҡҡәтен, аҡылын ғүмере дауамында яҡшы кимәлдә тоторға ярҙам итә. Организмға тиамин матдәһе етешмәһә, кеше Альцгеймер сире менән ауырый.\n- Ҡымыҙ ябығырға ярҙам итә. Бейә һөтөнөң калориялылығы түбән, шуға ул диетик аҙыҡ һанала һәм ябыҡҡан саҡта ла эсергә рөхсәт ителә. Һыйыр һөтө менән сағыштырғанда, уның составында һөт шәкәре 1,5 тапҡырға, аҡһымдар 2 тапҡырға аҙ. Ошоноң менән бейә һөтө әсә һөтөнә ныҡ оҡшаш, уны балаларға тәғәйенләнгән ризыҡ ҡушымталары әҙерләүҙә лә ҡулланалар. Бейә һөтөндәге аҡһымды организм тиҙ үҙләштерә.\n- Бейә һөтө ир-егеттәр потенцияһы өсөн дә яҡшы. Тағы ла эске ағзаларҙың регенерацияланыу тиҙлеген арттыра.\n- Бейә һөтө һейҙек ҡыуҙырыусы дарыуҙар кеүек сифаттарға эйә. Шуға ла уны ашарҙан алда, йә ашағандан һуң сәғәт, сәғәт ярым ваҡыт үткәс эсәләр.\n- Ҡымыҙ ашҡаҙан яман шеше, гастрит, ашҡаҙан аҫты биҙе сирҙәрен дауалауҙа файҙалы. Сөнки уның составында пантотен кислотаһы бар. Шулай уҡ ул аҙыҡ менән ағыуланғанда ла ярҙам итә.\n- Ҡымыҙ ҡатын-ҡыҙҙар өсөн дә бик файҙалы, ул тирене йәшәртә. Уны туҡлыҡлы битлектәр эшләүҙә йыш файҙаланалар.\n- Ҡымыҙ кәйефте күтәрә. Ғалимдар бейә һөтөндәге тиамин матдәһе кешелә ҡыуаныс, шатлыҡ хисен уята, тип билдәләй. Бынан тыш, тиаминды күптән "оптимизм витамины" тип йөрөтәләр. Ул организмға яҡшы үҫергә ярҙам итә, аш һеңдереү һәм йөрәк-ҡан тамырҙары системаһы эшмәкәрлеген көйләй, май һәм углеводтар алышыныуы процесында ҡатнаша.\n- Ҡымыҙ туберкулезды дауалай. XIX быуат уртаһында уҡ табиптар уны үпкә ауырыуҙарын дауалауҙа ҡуллана башлай. Ҡымыҙ эсергә кәңәш ителгән сирлеләр, ауырыу ныҡ төпкә китмәгән булһа, эҫе дала шарттарында ике-өс ай дауаланғандан һуң, тулыһынса һауыға алған. Рәсәйҙәге тәүге ҡымыҙ шифаханаһын 1858 йылда доктор А. Постников Һамар губернаһында аса. XX быуат башында Рәсәйҙә бындай шифаханалар һаны алтмыштан аша. Башҡортостандағы бындай шифаханалар шулай уҡ киң билдәле.\n- Ҡымыҙ составында яман шеш барлыҡҡа килеүҙе иҫкәртеүсе фолий кислотаһы бар. Туҡланыу академияһы белгестәре бейә һәм кәзә һөтөнән әҙерләнгән аҙыҡты онкология сирҙәре менән ауырыған, химиотерапия үткән кешеләрҙең рационына индерергә тәҡдим итә.\nЯҙылған: 14.08.17 | Ҡаралған: 542


Малаяҙ ауылы эргәһендә «Салауат йыйыны» республика фольклор байрамы башлана\nУл ике көн дауам итәсәк. Быйыл сара бай йөкмәткеле программаһы менән айырылып тора. Уларҙың күпселек өлөшө йәш замандаштарыбыҙ өсөн тәғәйенләнгән, тип билдәләй байрамды ойоштороусылар. Бөгөн йыйында «Йор үҙән» этнофестивале, «Салауат» бейеү флешмобын уҙғарыу ҡаралған.\nИртәгә халыҡ кәсептәре конкурсы, «Зөләйха һылыу» матурлыҡ бәйгеһе һәм «Исемем минең Салауат» тип аталған Салауат исемле ир-егеттәр парады ойошторола. Ҡунаҡтарға шулай уҡ кейеҙҙән тегелгән милли кейем күргәҙмәһе менән танышыу форсаты бар. Йылдағыса, «Салауат йыйыны» театрлаштырылған тамаша менән асыла.


Ир баһаһы – изгелек » Журнал Башкортостан кызы | Башҡортостан ҡыҙы журналы\nЗиннур Ғөбәйҙулла улы Йәрмөхәмәтовтың шәхесе Сибай, Урал аръяғы төбәгендә генә түгел, республика кимәлендә лә билдәлеләрҙән һанала. Оҙаҡ йылдар ҡала хакимиәте башлығы булып эшләгән, һуңғы 16 йыл дауамында БДУ-ның Сибай институтын уңышлы етәкләгән абруйлы уҙамандың исеме лә, эшмәкәрлеге лә һәр саҡ иғтибар үҙәгендә, күҙ уңында булыуы ғәжәп тә түгел. Оҫта етәксе, талапсан хужа булып танылған Зиннур Ғөбәйҙулла улы шәхси тормошо, ғаиләһе хаҡында интервьюлар биреүгә күнекмәгән. Ҡатын-ҡыҙҙар һәм ғаилә өсөн тәғәйенләнгән баҫма булараҡ, беҙҙе, әлбиттә, уның ниндәй ғаилә башлығы, атай, ҡартатай булыуы ла ҡыҙыҡһындырҙы. Былар хаҡында уның ғәзиз балалары – улы Рөстәм менән ҡыҙы Гүзәл ихлас һөйләне. Ә Зиннур Ғөбәйҙулла улы менән әңгәмәбеҙ башлыса юғары белем биреү өлкәһенә ҡағылышлы үҙгәрештәргә, быйыл барлыҡҡа килеүенең 25 йыллығын билдәләгән Сибай институтының эшмәкәрлегенә арналды.\n...Үҙҙәре ябай эшсе булыуға ҡарамаҫтан, балаларын һәр саҡ белем алырға өндәй өлкән Йәрмөхәмәтовтар. Атаһының кәңәшен тотоп, Зиннур Ғөбәйҙулла улы башта тау техникумын, артабан Магнитогорскиҙа ошо йүнәлештәге юғары уҡыу йортон тамамлай, заманында данлыҡлы булған Башҡортостан баҡыр-көкөрт комбинатында хеҙмәт баҫҡыстары үтә. Шул уҡ мәлдә маҡсатлы, үҙ-үҙенә талапсан йәш белгес иҡтисад буйынса икенсе юғары белемгә эйә була. Ир уртаһы – иллелә тигәндә, уға ҡала менән етәкселек итеүҙе ышанып тапшыралар. Тап Йәрмөхәмәтов етәкселек иткән осорҙа Сибайҙың икенсе һулышы асыла, ул башҡорт Урал аръяғы төбәгенең мәҙәни, мәғрифәти баш ҡалаһына әйләнә. Был турала оҙон-оҙаҡ һөйләп тороуҙың кәрәге лә юҡ. Филармония, балалар театры, уҡыу йорттары, башҡорт мәктәбе, яңы предприятиелар асылған, булғандары гөрләп эшләп торған йылдар Сибай йылъяҙмаһына сағыу биттәр булып өҫтәлгән.\n«Атайым был уңыштарҙы күрә алманы, үкенескә күрә, иртә мәрхүм булды. Ә әсәйем, оҙон ғүмер кисереп, ябай ғына башҡорт ҡатыны булыуға ҡарамаҫтан, һәр саҡ эшем, хәстәрҙәрем хаҡында хәбәрҙар булып, кәрәк саҡта аҡыллы кәңәштәрен биреп ултырҙы. «Хужа булдым тиеп, маһайып китмә, халыҡ менән бергә бул, кешеләрҙең хәленә инергә тырыш», – тигән һүҙҙәре әле лә ҡолағымда сыңлап киткәндәй...» – ти әңгәмәсем ҡәҙерлеләрен оло хөрмәт менән иҫкә алып.\nЭйе, ата-әсәһенең аҡыллы кәңәштәрен тотоп, улар биргән фатиханан күңеленә көс-ҡеүәт алып, халыҡ өсөн хеҙмәт итеүен дауам итә хөрмәтле уҙаман. Шуға күрә лә арҙаҡлы ир азаматының һәр һүҙе ышаныслы, ғорур яңғырай: «Бөгөн мин ҡалалаштарым йөҙөнә тура ҡарай алам, урамда уларҙың ихлас сәләм биреүен, рәхмәт һүҙҙәрен ишетәм икән, тимәк, башҡарылған эштәр, йәшәлгән йылдар – береһе лә бушҡа булмаған...»...


Фекереңде әйт! Был оҫталыҡ мәктәбе түгел, ә заман талабы! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Фекереңде әйт! Был оҫталыҡ мәктәбе түгел, ә заман талабы!\nФекереңде әйт! Был оҫталыҡ мәктәбе түгел, ә заман талабы! 11.12.2015 // Йәмғиәт\n“Беҙҙә бөтәһе лә эшләй, уйлана, фекер йөрөтә!” – тине осрашыуҙың тәүге минутынан уҡ М. Аҡмулла исемендәге Башҡорт дәүләт педагогия университеты доценты, билдәле тәнҡитсе Зәки Әлибаев республика төбәктәренән башҡорт теле буйынса ижади мәктәпкә йыйылғандарға.\nӘ хәҙер һәр уҡыусы үҙе менән таныштырырға, маҡсаттары, хыялдары тураһында һөйләргә тейеш! Хәйер, тейеш тә түгел ул, әммә ана шул рәүешле был ижад мәктәбендә ауылдарҙа, төпкөлдәрҙә йәшәгән башҡорт балалары аралашырға өйрәнә. “Бөгөн йәштәр өсөн төпкөл төшөнсәһе бармы ни ул?” тиерһегеҙ. Тыйнаҡ, баҫалҡы милләтебеҙҙең асылы ХХI быуатта ла үҙе хаҡында хәбәр итә. Улай булмаһа, Мәләүез гимназияһынан килгән ҡыҙҙарҙың ҡыйыуһыҙлығын нимә менән аңлатырға? Тартынып торорға ярамай, был ҡылыҡ үҙе үк мөмкинлектәрҙе сикләй, тип әйтке килде уларға. Оялсан инде ҡыҙҙарыбыҙ, бик оялсан. Әммә был сифаттың һаҡланып ҡалыуы ла ниндәйҙер кимәлдә оҡшап китте әле ул!\nУның ҡарауы, баш ҡала мәктәптәрендә уҡығандар барыбер үҙҙәрен ҡыйыуыраҡ тота икән, тигән фекергә киленде, Нургиз Усманов, Азат Мәмбәтовтарҙың сығышын күргәндән һуң. Бер генә шағирҙың әҫәрен яттан белеү ҙә егет кешенең һүҙен тәьҫирле итә. Улар Р. Назаров менән М. Кәримдең шиғырҙарын тасуири уҡып ишеттерҙе. Яҡшы, шулай дауам итегеҙ! Шишмә районынан Андрей Кукаркин да Мостай ағайҙың әҫәрен уҡыны. Фамилияһы, исеме буйынса – аңлап тораһығыҙҙыр, беҙҙең милләттән түгел, әммә башҡорт телен өйрәнеүҙе тыялар тигәндәр ошо егет менән бәхәскә инеп ҡараһын ине. Әгәр үҙебеҙ өйҙә, унан ситтә аралашҡанда телебеҙҙең мөмкинлектәрен сикләйбеҙ икән, быға етәкселәр ҙә, закондар ҙа сәбәпсе була алмай. Ана, Кукаркин башҡорт телендә иншалар яҙа хатта.\nНефтекаманан Камилла Нуриева, Лилианна Нәбиуллина, Краснокаманан Розалия Рәҡиповалар ҙа үҙҙәре тураһында ентекле мәғлүмәт бирә белеүе менән иғтибарҙы йәлеп итте. Хәйбулла районынан Зөһрә Әхмәҙиева, Гөлнур Усманова, Нурзидә Әбүбәкерова шиғырҙарҙы тасуири уҡыу буйынса оҫталыҡ дәресе бирҙе, тиһәк тә була. Эйе, беҙ күреп өйрәнгәнсә ҡысҡырып, ҡулдарын болғап-болғап ятламаны улар әҫәрҙе, киреһенсә, шиғырға һалынған йөкмәткене дөрөҫ итеп халыҡҡа еткерҙе. Был да – үҙенә күрә ижадсының йөҙөн билдәләр телмәр оҫталығы!\nҒөмүмән, шиғыр төҙөлөшө, ижади бәйләнеш, ритм, рифма хаҡында уҡыусылар менән мәктәптә фекер алышҡан кеше бик һирәк, бигерәк тә бөгөнгө заманда. Был хаҡта шағирә Зөһрә Ҡотлогилдина яҙып та сыҡты. Сер түгел: хәҙерге белем усаҡтарында ижад усағы ҡабыҙыу һәр кемдең ҡулынан килә торған эш түгел. Әҙәбиәт йылы уңайынан ойошторолған “Әҙәби нағыш” марафонына байтаҡ йәштәр йәлеп ителде, әммә йыл оҙаҡламай тамамлана һәм уның менән эш туҡтап ҡалырға тейеш түгел.\nӘбйәлил районынан Алена Дятлова, Мәләүездән Алина Пестова ла тел нескәлектәрен яҡшы белеүе менән һоҡландырҙы. Өфөнән Әдилә Әлибаева, тәҡдим ителгән һүҙҙәрҙе ҡулланып, үҙенсәлекле шиғыр ижад итергә лә өлгөрҙө. Классик шиғриәт стилендә түгел ине уның яҙғаны, әммә образы менән иғтибарҙы йәлеп итте. Беҙ уға ижад емешен Азамат Юлдашбаевҡа күрһәтергә кәңәш иттек. Әйткәндәй, аралашыу барышында М. Ямалетдиновтың, Ф. Рәхимғолованың, Р. Бикбаевтың да шиғырҙары яңғыраны. Гөлсөм Нурыева (Дыуан районы), Айгөл Вәлитова (Шишмә районы), Рәзилә Ғиләжетдинова (Өфө ҡалаһы), Гөлфруз Хисмәтуллина (Ишембай ҡалаһы), Альбина Әхмәтова (Дүртөйлө ҡалаһы), Ләйсән Байморатова (Бөрйән районы) – һәр береһе төбәгендә төрлө ижади конкурстарҙа уңышҡа өлгәшкән йәштәр. Әйткәндәй, был сараға килгәндәр – IX –XI класс уҡыусылары. Бер ҡараһаң, уларҙы башҡалар алдында үҙеңде тоторға өйрәтергә, ҡыйыуыраҡ булыу хаҡында фекер алышыуға саҡырырға ла кәрәкмәй ине һымаҡ, әммә ...улай ғына ла түгел, тап ошондай тренинг-дәрестәр, ижади семинарҙар уҙғарыуға беҙҙең балалар бик мохтаж икән дә! Кемдер һүҙен әйтә алмай тора икән, уға берәү ҙә “2” билдәһе ҡуймай, йә булмаһа дәрестән ҡыуып сығармай. Киреһенсә, шәхси миҫалдар нигеҙендә заман телендә һөйләшергә, аралашырға өйрәтәләр бында.\nМ. Аҡмулла исемендәге Башҡорт дәүләт педагогия университеты даими рәүештә башҡорт гимназияларында, ауыл мәктәптәрендә уҡығандар менән ошондай саралар үткәреп, уларға үҙҙәренә ситтән ҡарарға өйрәтә. Бында әлегә еңеүсе лә, еңелеүсе лә юҡ. Ижади конкурстарҙы иҫәпкә алмай фекер йөрөтөп әйтәм быныһын! Әммә әллә ни күп ваҡыт та үтмәҫ, тап ошо семинарҙарҙа үҙҙәрен ҡыйыуһыҙ тотҡандарҙы республика, төбәк-ара, Рәсәй конкурстарында еңеүсе, хатта ки ниндәйҙер ҙур сараларҙы ойоштороусы итеп күреп, бер аҙ аптырап та торорбоҙ, бәлки. Бына ошо мәлдә эштең һөҙөмтәһе күренә лә башлар. Ҡыйыулыҡ, үҙ йөҙөңдә милләтеңде күтәреү әрһеҙлек тигән һүҙ менән ауаздаш түгел, шуға күрә, йәштәр, әйҙәгеҙ, алға, яңы идеялар менән яңы маҡсаттарға! Әрһеҙлек – ул әҙәпһеҙлек, ә беҙ итәғәтле аралашыу тураһында һөйләйбеҙ!\nЭтика, әҙәп, ти башҡорттар, эстетика тигән матурлыҡты тойорға, ижад итергә, булдырырға өйрәткән фәндәр бар.


Батырлығы – бала хаҡына » Башкортостан кызы\nГөлнара ханым егерме туғыҙ йәшендә генә тәүге бәпесен ҡулына ала. Ауырлы саҡта еңел йөрөй ул, анализдары яҡшы була, үҙен һәйбәт тоя. Дәртләнеп йорттарына ремонт яһай. Ҡупшы өйгә бәпес алып, һөйөнөп үҫкәнен күҙәтербеҙ, тип хыяллана йәштәр. Ике яҡлап та үҙҙәрен ҡеүәтләп торған атай-әсәйҙәр, туғандар бар, үҙ-ара татыуҙар, нәҫелдәрен дауам итер йән эйәһе лә тыуһа, бәхет өсөн тағы ни кәрәк тә бит...\n…Тик ҡайһы саҡ яҙмыш әҙәм алдына уйламаған ерҙә һынау һала. Нәргизәләре донъяға килгән саҡта табип хатаһы арҡаһында ғәрипләнә. ДЦП тигән аяуһыҙ диагнозды ишеткән әсәй башта хәлде тулыһынса аңлап та етмәй, ҡыҙының ыҙалауҙары ваҡытлысалыр тигән өмөтө йыһанынан да ҙур була. Оҙаҡламай Нәркәс тыуа. Һеңлеһенә ике ай тигәндә, өс йәшен тултырған Нәргизәнең хәле насарая. Бығаса әсәһенә артыҡ мәшәҡәт һалмай түшәктә ятҡан бала, үҫә башлағас, мускулдары тартышып ауыртына, ҡулдары, муйыны ҡыйшая башлай. Сабый ғазаптарын ниндәй әсә тыныс күҙәтә алһын, Гөлнара Нәфил ҡыҙы ла бәғеренең нисек һыҙлауҙарын үҙе генә белә. Нәргизәне ҡалай ҡотҡарырға тип баш вата. Был сиргә дусарҙарҙың яҙмышын, уларҙың нисек көрәшеүҙәрен өйрәнә. Ыңғай һөҙөмтәле миҫалдарға һирәк юлыға, шуға гәзиттә бер ғаиләнең ҡыҙҙарын йүнәлтеү тарихына осрағас, батып барыусы һаламға йәбешкәндәй, ошо мәғлүмәтте туҡтауһыҙ күңелендә әйләндерә. Хатта төндәрен уянып, ысынмы әле ул тип, ҡабат-ҡабат уҡып ҡарай. Хат яҙа, Шиловтарҙан улар йәшәгән ҡалаға барып, ҡуртымға фатир табып урынлашырға тәҡдим, ярҙам вәғәҙәләгән яуап алғас та, алыҫ юлға тиҙ генә йөрьәт итмәй. Бер көн ҙур ғына хаҡ йыйып, балаһын күтәреп, Краснодар яғына сығып китмәһә, моғайын, Нәргизә бөгөн дә шул ваҡыттағыса ни ҡыбырлай, ни ултыра алмай түшәктә ятыр ине.\nҺигеҙ йыл тапай улар оҙон юлды, барған һайын өс аҙна Краснодарҙа йәшәп, ҡайтып ул-был итәләр ҙә, ике айҙан тағы йыйыналар. Бер барыуҙа ғына, юл, йәшәү сығымдарын иҫәпләмәйенсә, дауалауға ғына ҡырҡ биш мең түләргә тура килә. Диңгеҙ яғына нисә йортлоҡ аҡса ташынығыҙ, тип шаярта күршеләре, ә бит был һүҙҙәрҙә – әсе хәҡиҡәт. Ауырыу балаһы булған кешеләр бәләкәй генә өмөт өсөн дә ат хаҡтары һалырға риза.\nШиловтарҙың ҡыҙының һаулығы Нәргизәнеке һымаҡ ныҡ ҡатмарлы ла булмаған, шуға уны аяҡҡа баҫтырыуы ла еңелерәккә төшкәндер, бәлки. Эйе, башта улар өйрәткән ысулдарға таяна Гөлнара ханым, һәр әйткәндәрен теүәл үтәй. Балаһы өсөн бар яуаплылыҡты үҙ өҫтөнә ала, дауамлы асығыу һәм даими физик күнегеүҙәр ысынлап мөғжизәгә ышанырға мәжбүр итә. Шул ысул ярҙамында Нәргизәһен ҡылый күҙлелектән ҡотҡара, бала кәүҙәһен тоя, тота башлай. Ултырырға, ҡул-аяҡтарын, башын ҡыбырлатырға өйрәнә, хәрәкәтһеҙ ятҡан бала өсөн быларҙың ниндәй ҙур ҡаҙаныш булыуын ошоларҙы үткән кеше генә аңлар. Тора-бара ғәзизенең кәүҙәһенең һәр өлөшөн үҙенекеләй тоя башлаған әсә эске бер һиҙемләүгә таянып кәрәкле күнегеүҙәрҙе һайларға өйрәнә. Иң тулҡынландырғыс ваҡыт ҡыҙыҡайҙың атлап китеүе булғандыр. Сөнки баҫып торорға өйрәнеү бер, тиҫтә йыл атламаған баланан тәүге аҙым ҡаһарманлыҡ талап итә. Бөгөн ун бер йәшлек Нәргизә өйҙә үҙе йөрөй, бүлмәләр буйлап йомоштарын йомошлай. Зиһенле күҙҙәренә ҡараһаң, уның барыһын да яҡшы аңлауын тояһың. Һанарға, уҡырға ла өйрәнгән, бик хисләнеп йәнһүрәттәр, фильмдар ҡарай. Тик әлегә һөйләшә генә алмай шул, балаҡайҙың теле бөтөнләй асылмаған. Әммә был уға туғыҙ йәшлек Нәркәс һеңлеһе менән уйнарға, аралашырға бер ҙә ҡамасауламай.\nМөмкинлектәре сикләнгән булһа ла, күңелендә Нәргизә – хисле ҡыҙсыҡ, уның да хыялдары, ынтылыштары бар. Мин әсәһе менән өйҙәренә ингәндә ҡыҙыҡай күренмәй ине. Гөлнара ханым кейендерер өсөн төпкә инеп китте лә балҡып кире килеп сыҡты. Баҡтиһәң, иртәнсәк, ҡайтҡас матур күлдәк кейҙереп, шунан сығарырмын ҡунаҡтар алдына, тип әйтеп киткән…\n…Һәр ыңғай һөҙөмтә артында тормоштоң бар өлкәһендә лә фиҙакәр хеҙмәт һәм мөхәббәт ята шул. Гөлнара Нәфил ҡыҙы Нәргизәне илата-илата (тик кенә ятыу рәхәт бит, ауырыуҙарға һәр хәрәкәт ғазап аша бирелә) оҙаҡ йылдар буйы көн һайын алтышар-етешәр сәғәтләп махсус күнегеүҙәр яһата. Хәҙер ҡыҙ кәүҙәһен тоторға өйрәнгәс еңелерәк, көнөнә бер-ике сәғәт тә етә. Диуарға аталары баланы бауҙар менән беркетеп ҡуйыр өсөн ағастан ҡулайлама эшләгән. Шуның ярҙамында әсә менән бала нисә йылдар хыялдарына табан күҙгә күренмәҫ бәләкәй аҙымдар менән яҡынайыуҙарын белә.\nНимә генә аша үтергә тура килмәй был ғаиләгә. Әммә улар бергә, берҙәм. Атайҙары ҡурай уйнап ебәрһенме, әсәләре тәмле аш әҙерләһенме, ҡыҙҙар концерт ҡуйһынмы – һәр ғәмәлде улар бер-береһе хаҡына атҡара. Әлбиттә, гел генә көслө булыу мөмкин түгел. Әсәй кешенең дә арып, төшөнкөлөккә бирелгән саҡтары була. Ҡыҙын шул тиклем ҡаршылыҡтар аша үтеп, тән сәләмәтлеген нығытһа ла, әле телен асаһы бар. Теләктәрен һәр иртәлә Хоҙайға еткерергә күнеккән ҡатын яйлап намаҙға ла баҫҡан. Әлбиттә, бәлә алдында яңғыҙы түгел ул, ҡайғыларҙан бөгөлөп төшмәҫкә ата-әсәһе, ҡайны-ҡәйнәһе, һеңлеһе Земфира һәм башҡа туғандары ярҙам иткән. Ә инде ниндәй хәлдә лә түҙемле һәм сыҙам ҡала белгән тормош иптәше Рим Риф улы хаҡында, бала йәнле ул, ти Гөлнара Нәфил ҡыҙы…\n…Гөлнара ханым өҫтәлгә бер ҡосаҡ ҡалын дәфтәр сығарып һалды. Батыр әсәнең ун бер йыл яҙған көндәлектәре. Һарғайған биттәрҙә дауалауҙың мең ысулы, күнегеү, доға, табиптарҙың кәңәштәре, ғаиләләрҙең ҡаһарманлыҡ миҫалдары, психологтарҙың күңелде нығытыр цитаталары һәм уның үҙенең уйҙары, уйҙары, уйҙары...\nТамсы тама-тама таш тишә, даимилыҡ – уңыштың нигеҙе, әсә –баланың төп терәге, маҡсат булғанда, көс тә табыла... Күҙ йәштәренә мансылып яҙылған биттәр араһынан ошондай һығымталарҙы эләктереп алам. Эй, Хоҙайым, ярҙамыңдан ташлама уларҙы, әсәһенә Нәргизәнең бәхетле булыуын күрергә яҙһын!


Өфөлә «Сауҙа эволюцияһы - 2010» семинары үтә\n17 Март 2010, 12:29\n25 мартта Башҡортостан Республикаһының Сәнәғәт һәм тышҡы иҡтисади бәйләнештәр министрлығының конференц-залында бушлай «Сауҙа эволюцияһы — 2010: Персоналдың нәтижәлелеге» практик семинары үтә.\nСеминарҙы ойоштороусылар — Башҡорт сауҙа ассоциацияһы, БР Сауҙа-сәнәғәт палатаһы, БР Эшҡыуарлыҡ һәм сауҙа буйынса дәүләт комитеты ҡатнашлығында «Сауҙа проекты» компанияһы.\nСеминар нигеҙендә тәүге тапҡыр персонал менән эшләүҙең аныҡ методикаһы һәм техникаһы тәҡдим ителәсәк. Республиканың иң яҡшы тренерҙары персонал мотивацияһы, адаптация, эшкә ҡабул итеү, персоналдың нәтижәле эшләүен котролләү, шәхси коммуникацион һөҙөмтәлелек темаларына мастер-кластар үткәрә.\nДәрестәр иртәнге 11.00-дән киске 17.00-гә тиклем алып барыласаҡ. Семинар дауамында ҡатнашыусылар үҙҙәрен ҡыҙыҡһындырған бар һорауҙарға ла яуап аласаҡ.


Республикала 5 мең наркоман рәсми теркәлгән\nСалауат ҡалаһы мәктәптәрендә махсус тестар ярҙамында ата-әсәләр балаһының наркотик ҡулланыу- ҡулланмауын белә ала.\nХалыҡ ара наркоманияға һәм уның менән һатыу итеүселәргә ҡаршы көрәш көнөндә Республикала йөрәк менән яҡлау акцияһына йомғаҡ яһалды. Мәғлүм булыуынса, Салауат ҡалаһы мәктәптәрендә өлкән синыф уҡыусыларының ата-әсәләренә махсус тестар таратылғайны. Был тестар ярҙамында ата-әсәләр балаһының наркотик ҡулланыу- ҡулланмауын белә ала. Бының өсөн тесты баланың һейҙегенә тығып алыу ҙа етә. Акцияны "Салауатнефтеоргсинтез" йәмғиәтенең генераль директоры Дамир Шәвәлиев башланғысы менән уҙғарғайнылар. Ҡаланың төп ширҡәте башлығы 32 йәшлек егет үҙе тәмәке һәм хәмергә битараф, наркотик һатыусыларҙы бөтөнләй күрә алмай.\n"Бөгөнгө уҡыусылар бер-нисә йылдан минең предприятиеға эшкә киләсәк. Миңә наркоман һәм алкоголиктар кәрәкмәй, "Салауатнефтеоргсинтез"- хәүефле эш урыны. Иҫерек эшсенең хатаһы арҡаһында завод менән бергә ҡаланы шартлатҡандарын теләмәйем",- тине Дамир Шәвәлиев матбуғат конференцияһында.\nБашҡортостан наркокүҙәтеү хеҙмәтенән хәбәр итеүҙәренсә, республикала 5 мең самаһы наркоман теркәлгән. Башҡортостанда наркоманияға ҡаршы көрәш буйынса махсус программа ҡабул ителгән. Уға ярашлы алдағы 1-2 йылда наркомандар һанын 2004-се йыл менән сағыштырғанда 16-20 процентҡа кәметеү күҙаллана. Тик ниндәй алымдар менән быға өлгәшеп буласаҡ, әйтеүе ҡыйын.


Ҡыҙ менән чатрулетка - ВИДЕО Ч. Онлайн танышыу!\nРәхим итегеҙ Live Chat - бушлай веб-ч, шунан бирле ул барҺәйбәт атмосфераның, иҫ киткес әңгәмә, ваҡыт үткәрергә мөмкинлек бирә һезгә иң яҡшы кәйеф.\nЙыл дауамында беҙ үҙенең күп кенә позитив артыҡ булдыҡлы онлайн-сат менән әңгәмәләште һәм бай. Һин ни эшләй алаһың"тере ч": уединиться менән әңгәмәләштек кенә, Франция һәм башҡа илдәрҙә кеүек; йыйыныусы яңы дустар; ҡыҙҙар һәм малайҙар менән таныштырыу; кешеләрҙе эҙләү, шулай тип уйланым; ыңғай эмоциялар менән файҙаланыусылар бүлен...\nИнтернет яулай оҙаҡ сроклы перспективала булмаһа, кешелек аңына башҡа мөмкин түгел һәм ул булмаясаҡСөнки интернет аша-һайлауға бәйле ризыҡ, кейем, автомобиль, күсемһеҙ милек, хатта күңел үҙ кешеләре һата. Кешенең, йәмғиәттең, уның алмаштырғыһыҙ бер өлөшөнә әйләнгән. Әлеге ваҡытта көндәлек тормошта күп кеше менән осрашыу осраҡлы дуҫ башҡа, мәҫәлән, улар үҙ килешеү, шулай уҡ"коммуникатив рулетка"- хис-тойғолар менән был проблемаларҙы асыҡлауға һәм ҡыҙыҡ ыс...\nМенән Видео онлайн Post Post Postident легитимация IDENT VideoChat Deutsche\nВидео менән-һеҙҙең пк йәки өҫтәмә процедуралар аша агент аша клиенттар менән һеҙгә ҡалдыра алабыҙ postident идент видеочивать колл-үҙәктең тиҙ һәм еңел Post онлайн DeutscheБыл процедура отмывание аҡса созвучно легитимация закон менән видео. Веб-камера колл-үҙәге процедуралар үткәреү видео агент аша хәүефһеҙ Deutsche Post-Идент, тикшереү, паспорт мәғлүмәттәре һәм фотоһүрәттәрҙән төҙөлгән. Ориентирланған беҙҙең хаҡы һеҙҙең өсөн ихтыяждары. Менән элемтәгә керергә менән беҙ, беҙҙә ассортим...\nШумен өсөн ысын ирекле мөнәсәбәттәр етди осрашыу, никах, романтик осрашыуҙар, аралашыу, дуҫлыҡ бер нәмә лә еңел флирт йәки бурыслыБашҡа сайттарға инеп теркәлгән йәки теркәлгән, социаль селтәрҙәр аша теләгәндер. Үҙ йүнәлештәре булдырылды һәм бөгөн үк эҙләй башлай. Беҙ гарантиялана, һеҙҙең шәхси хәүефһеҙлегегеҙгә мәғлүмәт һаҡлана.\nБеҙ ҙә һеҙ контакттан мәғлүмәт һәм гарантиялы, һеҙ нисек анонимность тапшы...\nИталияға бушлай онлайн видео онлайн без танышты ч америка хәҙер чатта теркәлергә\nбушлай хәбәрҙәре тексын\nЧатта фекер алышыу һәм функциональ бәйләнештәр файҙаланыусылар реаль ваҡыт режимында үҙенең эҙләү өсөн chat simplify беҙҙең өсөн иң ҙур, Чатта фекер алышыу мөмкинлеге биргән төркөмдәр, теләһә ҡайһы ваҡытында башларға, шәхси на собеседование туҡтап, Сатнама өсөн уникаль мөмкинлек булып тора, улар ир-егеттәр менән ҡатын-ҡыҙ мөнәсәбәте, үҙ көсө менән һәм тиҙ арала таба һәм половинка төҙөү, Америка видео-таныштырыу мөмкинлектәре менән таныша һәм төбәктең б...\nСөнки минең бер кем генә юҡ accentes accent һәм мин унда булдым инде сөнки мин күреп ғәжәпләндек әммә мин minecraft accent ytБыл видео бер мәғлүмәттәр базаһы булған беҙ уҡырға tamp times беҙҙең, йәғни был ваҡытты unix һәм штамп буйынса беҙгә php конвертацияланыусы була.\nТабыла, унда немец теленән интернет бушлай онлайн әңгәмәләште\nбушлай онлайн видео чат таныша смотреть видео танышты чатта аралашыу рулетка 18 видеочивать ҡатын-ҡыҙ менән танышырға теләп иғлан онлайн аралашты. башҡа бушлай теркәү видео чат башҡа фотолар менән танышты теркәлгән башҡа видеочивать теркәлгән рулетка